title: Ylä-Savon Kotiseutumuseo

text: Iisalmeen suunniteltiin kotiseutumuseon perustamista jo 1930-luvun alussa. Tuolloin kaupunginvaltuusto päätti 13. lokakuuta vuonna 1931 kaupungin 40-vuotisen taipaleen kunniaksi perustaa Iisalmeen museon. Pula-ajan vuoksi kaupunginhallitus ei kuitenkaan voinut toteuttaa päätöstään ja yrityksistä huolimatta, museon perustaminen siirtyi tuleville vuosikymmenille. Sotien jälkeen kotiseutuaate virisi uudelleen ja 22.9.1946 Iisalmen yhteislyseon 50-vuotisjuhlan illanvietossa maisteri Tauno Räsänen otti esille kotiseutuyhdistyksen perustamisen. Illanvietossa valitun toimikunnan myötä jo 17.11. samana vuonna perustettiin Iisalmen kotiseutuyhdistys, jonka edustajat jättivät vuonna 1947 kaupungille museon tonttia koskevan anomuksen. Huhtikuun 13. päivänä vuonna 1954 kaupunginvaltuusto päätti luovuttaa yhdistykselle 2,5 hehtaarin alueen Pikkuhaan koivikosta Paloisvirran eteläpuolelta museotoiminnan käyttöön. Museoalueen rakentaminen aloitettiin siirtämällä Vieremän Kumpumäestä maanviljelijä Taavetti Kainulaisen omistama, savutuvan sisältävä, maalaistalo museoalueelle valetun betonikellarin päälle syksyllä 1954. Rakennusvaiheessa yhdistys sai taloudellista tukea muun muassa kaupungilta, mutta ennen kaikkea Olvi Oyj:ltä, jonka myöhemmin perustama Olvi-säätiö muodostui museon taloudelliseksi selkärangaksi.Ylä-Savon Kotiseutumuseon historia.


title: Ylä-Savon Kotiseutumuseo

text: Ylä-Savon Kotiseutumuseon kokoelmiin kuuluu noin 4 500 esinettä. Kokoelma käsittää lähinnä yläsavolaista talonpoikaisesineistöä niin maatalouden, käsityön kuin kotitaloudenkin saralta. Talonpoikaisesineistön lisäksi museolla on ns. sotahuone, johon on kerätty toiseen maailmansotaan liittyvää esineistöä, kuvia sekä tekstejä. Oman kokonaisuutensa museon kokoelmissa muodostaa myös ns. keisarin kalusto, joka sisältää Iisalmen vanhassa pappilassa 1800-luvun alussa olleen kustavilaiskaluston. Kalusto on entisöity vuonna 2004 ja sen ympärille on luotu kustavilaistyylinen miljöö museon alakerrassa sijaitsevaan huoneeseen. Vuonna 2006 museon alakerran perusnäyttely uusittiin kokonaisuudessaan. Kotiseutumuseon pihapiirissä on sekä kalustolato että itäsuomalainen riihi. Kalustolatoon on rakennettu vuonna 2017 hevosvetoisia ajoneuvoja esittelevä näyttely. Riiheen on rakennettu vuonna 2018 vanhoja maatalouskoneita esittelevä näyttely.Ylä-Savon Kotiseutumuseon kokoelmat.


title: Ylä-Savon Kotiseutumuseo

text: Museon päärakennus on siirretty museoalueelle Vieremän Kumpumäestä vuonna 1954. Rakennuksen alle on valettu ennen siirtoa betonikellari, joka nykyäänkin toimii museon näyttely- sekä varastotiloina. Päärakennus on ollut alun perin sisäänpäin lämpiävä savutupa, joka on rakennettu aivan 1700-luvun alussa. Rakennukseen on sittemmin lisätty muita huoneita, jotka nykyisin toimivat muun muassa museon keittiönä ja konttorina. Päärakennuksen savutuvassa oleva uuni on tuotu paikalle Kiuruveden Heinäkylästä ja ikää sillä on noin 300 vuotta. Tuvan lattialankut, seinänvieruspenkit sekä tuvan pöytä ja penkit ovat Pahkamäeltä Pielavedeltä. Päärakennuksen pärekatto on uusittu vuonna 2001. Tuulimylly on siirretty museoalueelle vuonna 1963 Lappetelän kylästä Iisalmesta. Mylly on valmistettu alun perin Martikkalan saarella vuonna 1862 ja se on tyypiltään jalkamylly. Myllyn pärekattoa on uusittu vuosina 2003 sekä 2004. Museoalueen rannalla oleva nuottakota on siirretty Lampaanjärven Pohjoislahdesta vuonna 1967. Liha-aitta puolestaan on siirretty Kangaslammin vanhainkodilta Iisalmesta vuonna 1968. Vaateaitta on tullut Paaslahden Simppalasta vuonna 1973 ja suurin eloaitta Iirannan Ihalasta vuonna 1972. Museonpihapiirissä on myös navettarakennus, jonka jatkeena toimii lato. Rakennuskokonaisuus on siirretty Ryhälänmäen kylästä vuonna 1970. Aittarivistön takaa museoalueen reunalta löytyy vielä sepän paja, joka on eloaitan tapaan siirretty Iirannan Ihalasta vuonna 1974. Kotiseutumuseon alueelle on myös siirretty ja kunnostettu perinteinen suomalainen savusauna. Saunarakennus on siirretty museoalueelle Vieremäjoen varresta vuonna 2016 ja kunnostettu ennalleen vuonna 2017. Savusauna on vanhin suomalaisista saunatyypeistä.Museoalueella on myös itäsuomalainen riihi, joka on siirretty alueelle talvella 2017-2018 Iirannan Ihalasta. Riihi on maatilan rakennus, jossa ennen kuivattiin ja puitiin viljaa. Kotiseutumuseon riihi on kunnostettu ennalleen vuonna 2018 ja sisällä riihessä on vanhoja maatalouskoneita esittelevä näyttely.Ylä-Savon Kotiseutumuseon rakennukset.


title: The New Mutants

text: The New Mutants on vuonna 2019 ensi-iltansa saava yhdysvaltalainen supersankari- ja kauhuelokuva, joka perustuu Marvel Comicsin luomaan supersankariryhmään Uudet Mutantit. Sen on tarkoitus olla "X-Men"-elokuvasarjan kolmastoista osa. Elokuvan ohjaa Josh Boone ja myös käsikirjoittaa sen yhdessä Knate Leen kanssa. Elokuvan pääosissa ovat Anya Taylor-Joy, Maisie Williams, Charlie Heaton, Henry Zaga, Blu Hunt ja Alice Braga.


title: The New Mutants

text: Boone ja Lee alkoivat työstää elokuvaa Boonen viimeisteltyä työnsä elokuvan "Tähtiin kirjoitettu virhe" parissa, kaksikon ollessa Uusien Mutanttien pitkäaikaisia faneja. He esittivät oman ideansa elokuvasta tuottaja Simon Kinbergille ja allekirjoittivat sopimuksen elokuvan ohjaamisesta ja käsikirjoittamisesta toukokuussa 2015. Taylor-Joyn ja Williamsin huhuttiin liittyneen näyttelijäkaartiin maaliskuussa 2016 ja vuoden kuluttua tieto vahvistettiin todeksi, kun muut elokuvan näyttelijät valittiin. Elokuva tulee muistuttamaan Stephen Kingin ja John Hughesin teoksien inspiroimaa kauhuelokuvaa. Kuvaukset alkoivat Bostonissa heinäkuussa 2017 ja päättyivät syyskuussa.


title: The New Mutants

text: "The New Mutants" tulee saamaan ensi-iltansa 19. elokuuta 2019.


title: The New Mutants

text: Viimeisteltyään työnsä elokuvan "Tähtiin kirjoitettu virhe", ohjaaja Josh Boone teki yhdessä Knate Leen kanssa sarjakuvan käyttäen Chris Claremontin "Uudet Mutantit" -sarjakuvia havainnollistaakseen mahdollista trilogiaa, jollaisen he haluaisivat toteuttaa näihin sarjakuviin perustuen. Boone ja Lee olivat olleet parhaita kavereita ja hahmojen faneja hyvin pitkään, Boonen kuvaillessa tarinoita ”hyvin synkiksi, mielenkiintoisiksi ja erilaisiksi kuin ne Ryhmä-X -tarinat, joita olemme yleensä lukeneet.” He veivät sarjakuvan Simon Kinbergille, yhdelle "X-Men" -elokuvasarjan tuottajista, jotka ”todella pitivät siitä”, ja toukokuussa 2015, Fox viimeisteli sopimuksen Boonen valitsemisesta "The New Mutantsin" ohjaajaksi hänen ja Leen laatiman käsikirjoituksen pohjalta, Kinbergin ja Lauren Shuler Donner tuottaessa elokuvan. Elokuva olisi yksittäinen spin-off -elokuva, joka laajentaisi "X-Men" -elokuvien universumia.


title: The New Mutants

text: Kinberg kommentoi elokuvan stasusta maaliskuussa 2016 sanomalla, että Boone ja Lee työstivät käsikirjoitusta, ja että elokuva olisi "Deadpoolin" tavoin erilainen kuin pääsarjan "X-Men" -elokuvat, ”ehkä ei yhtä erilainen kuin "Deadpool", mutta sillä on oma uniikki äänensä.” Kinberg sanoi, että elokuvalla olisi nuorten aikuisten ”fiilis”, ja että olisi mahdollista käyttää aiemmissa elokuvissa esiintyneitä hahmoja, kuten Sotapolku, Auringonpilkku ja Professori X, joilla kaikilla on sarjakuvissa yhteyksiä Uusiin Mutantteihin. Silloin raportoitiin myös, että Maisie Williamsia ja Anya Taylor-Joyta kaavailtiin näyttelemään Rahne Sinclairia / Sutta ja Illyana Rasputinia / Magiaa. Muita ryhmän jäseniä tulevat olemaan Sam Guthrie / Kanuunankuula, Roberto da Costa / Auringonpilkku ja Danielle Moonstar / Kangastus. Auringonpilkku esiintyi aiemmin elokuvassa "", näyttelijänään Adan Canto, joka ei ole vahvistanut paluutaan elokuvaan. James McAvoylla, joka näytteli Professor X:ää useissa aiemmista "X-Men" -elokuvista, sanottiin olevan merkittävä rooli elokuvassa, kuten myös Alexandra Shippillä, jonka odotettiin palaavan Stormin rooliin elokuvasta "".


title: The New Mutants

text: Toukokuussa 2016 Kinberg vahvisti Professori X:n olevan käsikirjoituksessa ja ilmaisi halunsa aloittaa kuvaukset vuoden 2017 alussa. Saman vuoden elokuussa Scott Neustadter ja Michael H. Weber, joka olivat Boonen kanssa käsikirjoittaneet "Tähtiin kirjoitetun virheen", työstivät myös "The New Mutantsin" käsikirjoitusta. Elokuvan nimikkoryhmään lisättiin myös Sotakone. Boone selitti ottaneensa Neustadterin ja Weberin laatimaan uuden luonnoksen käsikirjoitukselle olleensa itse Leen kanssa kiireinen erään toisen projektin kanssa. Marraskuussa raportoitiin, että Williams ja Taylor-Joy todella olisivat valittu rooleihinsa, ja että Nat Wolffia kaavailtiin Kanuunankuulan näyttelijäksi hänen työskenneltyä Boonen kanssa "Tähtiin kirjoitetun virheen" parissa. Demonikarhu asetettiin pelin pääviholliseksi ja projektin tähdättiin olevan ”Stephen Kingin ja John Hughesin tyylit yhdistävä kauhuelokuva.” Boone huomautti myös Demonikarhun olleen hänelle lapsena erittäin henkilökohtainen roisto, koska hänen vanhempansa ”olivat hyvin uskonnollisia. He olivat evankelikalistisia eteläisiä baptisteja, jotka uskoivat ylöstempaukseen sekä paholaisen ja demoneiden olemassaoloon.”


title: The New Mutants

text: Elokuvan esituotanto alkoi huhtikuussa 2017 Bostonissa, Massachusettsissa, jossa elokuva aiottiin myös kuvata. Harkittuihin kuvauspaikkoihin kuului Medfieldin psykiatrinen sairaala, jossa on aiemmin kuvattu "Suljettu saari". Fox asetti elokuvan ensi-illaksi 13. huhtikuuta 2018. Useita viikkoja myöhemmin studio vahvisti virallisesti Taylor-Joyn ja Williamsin osaksi näyttelijäkaarta. Fox ”näki paljon vaivaa löytääkseen etnisesti sopivia näyttelijöitä” rooleihin ja laajalti eri puolilta Etelä-Amerikkaa näyttelijää Auringonpilkulle ja Amerikan alkuperäisasukasta Danielle Moonstarin rooliin. Kinberg tuottaa elokuvan yhdessä Karen Rosenfeltin kanssa, minkä lisäksi McAvoy ja Wolff eivät olleet enää mukana elokuvan näyttelijäkaartissa.


title: The New Mutants

text: Toukokuun lopussa Henry Zaga valittiin näyttelemään Auringonpilkkua, ja Rosario Dawson—joka näyttelee myös Claire Templea useissa Marvelin Netflix-televisiosarjoissa—osallistui neuvotteluihin Cecilia Reyesin rooliin. Reyes olisi elokuvassa ryhmän mentori, sillä Professori X poistettiin elokuvan käsikirjoituksesta, ja tämän myötä Storm poistettiin myös. Lisäksi Boone vahvisti elokuvan olevan ”"X-Men" -universumiin sijoittuva täysimittainen kauhuelokuva. Ei pukuja. Ei superroistoja. Yritämme jotain hyvin, hyvin erilaista.” Häneen vaikuttivat suuresti Bill Sienkiewiczin tekemät kuvitukset Uudet Mutantit -sarjakuville, joita hän kutsui, ”synkemmäksi, surrealistisemmaksi ja impressionistisemmaksi Ryhmä-X -sarjaksi kuin mitä olemme aiemmin nähneet.” Boone oli aiemmin kertonut, ettei pidä kauhuelokuvista, paitsi ”klassikoista” kuten "Manaaja", "Rosemaryn painajainen" ja "The Shining – Hohto", mutta etsi ”edelläkävijää ja mestareita, jotka tekivät arvokkaita versioita kauhuelokuvista” perustuen siihen kuinka hän piti Kingin kirjoittamista kauhutarinoista. Kuun lopussa Charlie Heaton osallistui neuvotteluihin Kanuunankuulan näyttelemisestä.


title: The New Mutants

text: Kesäkuun alussa, Zagan, Dawsonin ja Heatonin vahvistettiin olevan osa näyttelijäkaartia, ja Blu Hunt valittiin Kangastuksen rooliin laajan ja haastavan kansainvälisen näyttelijähaun jälkeen, jossa etusijalla oli ”etninen aitous”. Hahmon uskottiin olevan myös Demonikarhu-tarinan keskittymä. Kuun lopussa Dawson erosi näyttelijäkaartista ja hänen tilalleen valittiin Alice Braga.


title: The New Mutants

text: Kuvaukset alkoivat Bostonissa 10. heinäkuuta 2017. Elokuvan kuvaajana toimi Peter Deming. Suurin osa elokuvasta kuvattiin Medfieldin psykiatrisessa sairaalassa, mistä Boone sanoi, että "jokainen henkilö ryhmässäni ... koki outoja asioita ollessaan siellä." Boone halusi luoda "niin monta käytännön efektiä kuin mahdollista. Siihen kuuluu myös joitain isoja visuaalisia efektejä, mutta yritämme tehdä kaikesta mahdollisimman aitoa, jotta se tuntuisi enemmän" kauhuelokuvista, joiden parissa hän varttui. Kuvaukset päättyivät 16. syyskuuta.


title: The New Mutants

text: "The New Mutantsin" kuvausten päätyttyä Foxin puheenjohtaja ja toimitusjohtaja Stacey Snider vertasi elokuvan asetelmaa ”"The Breakfast Clubin" jälki-istuntoon/"Käenpesän" laitosmaiseen asetelmaan”, ja kuvaili elokuvan tyyliä ”kummitustaloelokuvaksi muutaman hormonaalisen teini-ikäisen kanssa. Emme ole nähneet supersankarielokuvaa, joka olisi enemmän kuin “"The Shining – Hohto"” kuin ”teini-ikäiset pelastamassa maailmaa.” Boone sanoi lokakuussa 2017, että "Painajainen Elm Streetillä 3 – Unien soturit" vaikutti myös elokuvaan. Hän vahvisti, että se sijoittuu nykypäivään; vahvistaen, että Sotakone ei esiinny elokuvassa, mutta saattaisi esiintyä jatko-osassa; ja sanoi, ettei Demonikarhu olekaan elokuvan roisto, vain että ”se osa sarjakuvista inspiroi tätä elokuvaa paljon.”


title: The New Mutants

text: Tammikuussa 2018 ensi-ilta siirrettiin helmikuulle 2019, koska Fox halusi välttää kilpailua "Deadpool 2:n" kanssa ja tehdä elokuvasta pelottavamman, "Sen" sekä "Get Outin" menestyksen inspiroimana ja koska koekatselu meni hyvin, ”mutta ei hienosti”.


title: The New Mutants

text: "The New Mutantsin" suunniteltu ensi-ilta on 19. elokuuta 2019. Edelliset suunnitellun ensi-illan päivämäärät olivat 13. huhtikuuta 2018 ja 22. helmikuuta 2019.


title: Deadpool 2

text: Deadpool 2 on vuonna 2018 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin Deadpool-sarjakuvahahmoon. Se on jatko-osa vuoden 2016 elokuvalle "Deadpool" ja "X-Men"-elokuvasarjan yhdestoista osa. Elokuvan ohjasi David Leitch ja käsikirjoittivat Rhett Reese, Paul Wernick ja Ryan Reynolds. Pääosissa näyttelevät Reynolds, Josh Brolin, Morena Baccarin, Julian Dennison, Zazie Beetz, T. J. Miller, Brianna Hildebrand ja Jack Kesy.


title: Deadpool 2

text: "Deadpoolin" jatko-osan suunnitelmat aloitettiin jo ennen elokuvan julkaisua ja vahvistettiin helmikuussa 2016. Vaikka Reynolds, Reese, Wernick ja ohjaaja Tim Miller muodostivat myös jatko-osan työryhmän, Miller erosi projektista lokakuussa 2016 hänen ja Reynoldsin välisten luovien erimielisyyksien vuoksi, jolloin Leitch valittiin uudeksi ohjaajaksi. Drew Goddard oli myös ehdolla ohjaajaksi ja liittyi vuoden 2017 alussa elokuvan tuotantoon konsultoimaan käsikirjoitusta. Cablen näyttelijän etsimiseksi käynnistettiin laajamittanen haku ja lopulta Brolin valittiin rooliin. Kuvaukset alkoivat Brittiläisessä Kolumbiassa kesäkuussa 2017. "Deadpool 2" sai maailmanensi-iltansa Lontoon Leicester Squaren Empire-elokuvateatterissa 10. toukokuuta 2018. Elokuvateattereihin se ilmestyi Suomessa 16. toukokuuta 2018 ja Yhdysvalloissa 18. toukokuuta 2018. 12. joulukuuta 2018 Yhdysvalloissa elokuvateattereihin ilmestyi elokuvan PG-13 -ikärajoitettu versio nimeltä Once Upon a Deadpool.


title: Deadpool 2

text: Wade Wilson onnistui menestyksekkäästi työskentelemään palkkasoturi Deadpoolina kahden vuoden ajan, kunnes hän epäonnistui koettaessaan tappaa yhden kohteistaan tyttöystävänsä Vanessan kanssa. Kun pariskunta päättää perustaa perheen, Deadpoolin kohde jäljittää Wilsonin ja tappaa Vanessan. Kostoksi Wilson tappaa miehen. Hän syyttää itseään Vanessan kuolemasta ja yrittää itsemurhaa kuusi viikkoa myöhemmin räjäyttämällä itsensä. Wilsonilla on näky Vanessasta tuonpuoleisessa, mutta hänen ruumiinosansa jäävät eloon ja Kolossi kokoaa ne yhteen. Wilsonilla on jäljellä vain Skee-Ball-merkki, jonka hän sai vuosipäivä lahjaksi Vanessalta.


title: Deadpool 2

text: Toipuessaan menetyksestään X-Kartanossa Wilson suostuu liittymään Ryhmä-X:ään, jotta voisi parantua. Deadpool, Kolossi ja Negasonic Teenage Warhead vastaavat viranomaisten kutsuun, joka koskee epävakaata nuorta mutanttia Russell Collinsia; tämä riehuu orpokodin edustalla. Wilson ymmärtää, että orpokodin henkilökunta on kiduttanut Collinsia ja tappaa yhden henkilökunnan jäsenen. Kolossi estää häntä tappamasta muita. Wilson ja Collins pidätetään. Heidät hillitään kauluksilla, jotka vievät heidän mutanttivoimansa. Heidät viedään Ice Boxiin, eristettyyn mutanttivankilaan. Samaan aikaan tulevaisuudesta tullut kyberneettinen sotilas Cable, jonka perheen Collins tulevaisuudessa murhaa, matkustaa ajassa taaksepäin tappaakseen Collinsin ennen kuin tästä tulee murhaaja.


title: Deadpool 2

text: Cable menee Ice Boxiin ja hyökkää Collinsin kimppuun. Wilson hyppää alas 20 metrin pudotuksen katkaisten selkänsä mutta myöskin rikkoen kauluksen jolloin hän saa voimansa takaisin. Wade yrittää puolustaa Collinsia. Kun Cable ottaa Waden Skee-Ball merkin, Wilson pakottaa itsensä ja Cablen ulos vankilasta, mutta ennen Collins kuulee kun Wilson sanoo, että hän ei välitä nuoresta mutantista. Lähellä kuolemaa Wilsonilla on toinen visio Vanessasta, jossa hän vakuuttaa hänet auttamaan Collinsia. Wilson perustaa ryhmän nimeltä X-Voima hyökätäkseen Collinsin vankilansiirtosäiliöön ja puolustaakseen häntä Cablelta. Mutta laskeutuessaan koneesta saattueeseen, mutta kaikki X-Voiman jäsenet kuolevat lukuun ottamatta Wilsonia ja onnekasta Dominoa. Vaikka he taistelevat Cablea vastaan, Collins vapauttaa isoimman vangin Juggernautin, joka suostuu auttamaan Collinsia tappamaan häntä ja muita lapsia kiduttaneen orpokodin johtajan. Juggernaut tuhoaa saattueen, antaen itsensä ja Collinsin paeta.


title: Deadpool 2

text: Cable tarjoaa yhteistyötä Wilsonin ja Dominon kanssa lopettaakseen Collinsin ensimmäisen murhan ja suostuu antamaan Wilsonille mahdollisuuden puhua Collinsin puolelleen. Orpokodilla Juggernaut pysäyttää heidät, kun Collins hyökkää johtajan kimppuun, kunnes Kolossi, joka oli alun perin kieltäytynyt auttamasta Wilsonia Wilsonin huonojen tapojen vuoksi, saapuu häiritsemään Juggernautia. Kun Wilson ei onnistu puhumaan Collinsia ympäri, Cable ampuu nuorta mutanttia. Wilson hyppää luodin eteen yllään Ice Box -kaulus ja kuolee. Hän liittyy Vanessan kanssa uudestaan tuonpuoleisessa. Uhrauksen nähdessään Collins ei tapa orpokodin johtajaa, mikä muuttaa tulevaisuutta niin, että Cablen perhe selviytyy. Cable käyttää viimeistä aikamatkustustilaisuutta hänen ajankäyttölaitteellaan, jonka hän tarvitsi palata perheelleen, mennä useita minuutteja taaksepäin ja sitoo Waden Skee-Ball merkin Wilsonin sydämen eteen. Nyt kun Wilson ottaa Collinsin luodin, se pysähtyy merkin avulla ja molemmat selviytyvät. Collins muuttaa mielensä johtajan tappamisesta, mutta sen jälkeen Wilsonin taksinkuljettaja Dopinder ajaa johtajan yli.


title: Deadpool 2

text:
Lopputekstien jälkeisessä kohtauksessa Negasonic Teenage Warhead ja hänen tyttöystävänsä Yukio korjaavat Cablen aikamatkustuslaitteen Wilsonille, joka käyttää sitä pelastaakseen Vanessan ja X-Voiman jäsenen Peterin. Lisäksi hän tappaa sekä "n" version Deadpoolista että näyttelijä Ryan Reynoldsin, joka harkitsee suostuvansa elokuvan "Green Lantern" pääosaan.
Elokuussa 2015 paljastettiin, että studio suunnitteli jatko-osaa vuoden 2016 elokuvalle "Deadpool" ja että Ryan Reynolds palaisi pääosan esittäjäksi. Syyskuussa 2015 Simon Kinberg paljasti studion aloittaneen neuvottelut jatko-osan toteuttamisesta ja kuinka Cable tulisi esiintymään siinä. Helmikuussa 2016 "The Hollywood Reporter" raportoi 20th Century Foxin jo päättäneen toteuttaa jatko-osan, Rhett Reesen ja Paul Wernickin palatessa käsikirjoittajiksi, vaikka Tim Miller ei olut vielä sitoutunut ohjaajaksi. Huhtikuun CinemaConissa Fox vahvisti ensimmäisen elokuvan koko luovan tiimin palaavan jatko-osaan. Kesäkuun 2016 lopussa Kinberg paljasti käsikirjoituksen olevan viimeisteltävänä ja että kuvaukset alkaisivat vuoden 2017 alussa.


title: Deadpool 2

text: Lokakuussa 2016 raportoitiin, että Lizzy Caplan, Mary Elizabeth Winstead, Sienna Miller, Sofia Boutella, Stephanie Sigman, Sylvia Hoeks, Ruby Rose, Mackenzie Davis, Eve Hewson ja Kelly Rohrbach olivat olleet ehdolla Dominon rooliin. Kuukauden lopussa Miller vetäytyi projektista hänen ja Reynoldsin luovien erimilisyyksien takia, liittyen Cablen näyttelijän valitsemiseen ja elokuvan tyyliin, Millerin kannattaessa enemän rivoa komediaa kuin tyylikästä supersankarielokuvaa. Mashable paljasti myöhemmin studion harkitsevan David Leitchia ohjaajaksi ja "Deadline" paljasti Drew Goddardin ja Magnus Martensin olleen myös harkittuja ehdokkaita. Marraskuussa 2016 "The Hollywood Reporter" vahvisti Leitchin tavanneen Reynoldsin New Yorkissa ja että hänet oli palkattu uudeksi ohjaajaksi, studion ja tuottajien etsiessä eri ohjaajaa kolmannelle elokuvalle.


title: Deadpool 2

text: Tammikuussa 2017 Reese ja Wernick kertoivat Deadlinen haastattelussa, että suunnitelmana oli yhä kuvata elokuva vuoden 2017 aikana, vahvistaen myös Stefan Kapičićin, Brianna Hildebrandin ja Karan Sonin paluut Kolossin, Negasonic Teenage Warheadin ja taksinkuljettaja Dopinderin rooleihin. Kaksikon mielestä oli myös tärkeää tutkia X-Voimaa, johon Deadpool, Cable ja Domino sarjakuvissa kuuluivat, Reesen sanoessa, että jatko-osan "ei ole tarkoitus selittää X-Voiman perustaminen, [mutta] tulevan todennäköisesti johtamaan siihen." Hän huomautti, että vaikka elokuva "on täynnä useita hahmoja – –, se on silti Deadpoolin elokuva". Samassa raportissa kerrottiin, ettei Cablen alkuperätarina tule olemaan osa elokuvan juonta. Helmikuussa 2017 Drew Goddard ja Reynolds were working on the script with Reese and Wernick. Maaliskuussa 2017 Reynolds paljasti Zazie Beetzin tulevan näyttelemään Dominoa. Saman kuukauden aikana Morena Baccarin vahvisti palaavansa näyttelemään Vanessa Carlyslea ja kuvaili halunsa tutkia hahmon muuttumista supersankari Copycatiksi. Huhtikuussa Josh Brolin nousi "yllätysehdokkaaksi" Cablen rooliin ja lopulta valituksi rooliin. Brolin näytteli aiemmin Thanosia Marvel Cinematic Universen elokuvissa. Huhtikuussa 2017 Leslie Uggams vahvisti palaavansa Sokean Alin rooliin, ja Fox ilmoitti jatko-osan ensi-illaksi 1:sen kesäkuuta 2018. Toukokuussa T. J. Miller vahvisti paluunsa Weaselin rooliin, ja Jack Kesy valittiin näyttelemään elokuvan antagonistia. Kesäkuussa Shiori Kutsuna valittiin yhteen elokuvan avainrooleista.


title: Deadpool 2

text: Kuvaukset alkoivat 17. kesäkuuta 2017 Hatleyn linnassa Kanadassa, jossa kuvattiin "X-Men"-elokuvien X-Kartanoon sijoittuvat kohtaukset. Jonathan Sela toimii elokuvan kuvaajana. Kuvaukset siirtyivät 26. kesäkuuta Vancouveriin. Kuun lopussa Reynolds paljasti Julian Dennisonin liittyneen näyttelijäkaartiin.


title: Deadpool 2

text: 14. elokuuta sijaisnäyttelijä Joi "SJ" Harris kuoli moottoripyöräonnettomuudessa menetettyään pyörän hallinnan ja törmättyään Shaw Toweriin. Harris oli ensimmäinen naispuolinen afroamerikkalainen ammattilaistason autourheilija ja hän toimi elokuvassa Zazie Beetzin sijaisnäyttelijänä, eikä hänellä ollut kypärää päässä, koska Dominolla ei ollut tarkoitus olla sellaista. Tapauksen johdosta elokuvan tuotanto keskeytettiin kahdeksi päiväksi.


title: Deadpool 2

text: Elokuun lopussa Eddie Marsan paljasti näyttelevänsä elokuvassa. Vancouverin kuvausten odotettiin päättyvän 6. lokakuuta, ja "Deadpool 2:n" tuotanto päättyi virallisesti 14. lokakuuta.


title: Deadpool 2

text: Fox paljasti marraskuussa 2017, ettei elokuvalla ollut silloin vielä virallista nimeä ja "Deadpool 2:n" sijaan sitä kutsuttiin "nimeämättömäksi "Deadpool"-jatko-osaksi". Kuukauden kuluttua Terry Crews paljasti näyttelevänsä elokuvassa, ja myös Pirstotähden vahvistettiin saaneen roolin.


title: Deadpool 2

text: "Deadpoolin" säveltäjä Junkie XL päätti olla Millerin lähdön jälkeen palaamatta säveltäjäksi. Lokakuussa 2017 Leitchin yhteistyökumppanina usein toiminut Tyler Bates palkattiin uudeksi säveltäjäksi.


title: Deadpool 2

text: "Deadpool 2" sai ensiesityksensä Lontooin Leicester Squarella 10. toukokuuta 2018. Suomessa elokuva sai ensi-iltansa 16. toukokuuta 2018 ja Yhdysvalloissa 18. toukokuuta 2018. Alun perin elokuvan piti saada ensi-iltansa 1. kesäkuuta 2018.


title: Las Vegas Sands

text: Las Vegas Sands Corporation on yhdysvaltalainen yritys joka harjoittaa kasino- ja hotellitoimintaa. Yrityksen päätoimisto on Paradisessa, Nevadassa, Yhdysvalloissa. Yritys omistaa myös yksityislentokoneita.


title: Las Vegas Sands

text: Las Vegas Sandsilla on useita lomakeskuksia Yhdysvalloissa ja Aasiassa.


title: Las Vegas Sands

text: Las Vegas Sandsin lentokonelaivasto elokuussa 2016:


title: Luettelo televisiosarjan Orphan Black jaksoista

text:
Seuraava lista on luettelo kanadalaisen televisiosarjan "Orphan Black" jaksoista. Sen esittäminen alkoi 30. maaliskuuta 2013 Space-kanavalla Kanadassa ja BBC America -kanavalla Yhdysvalloissa.
Kaikkien ensimmäisen kauden jaksojen nimet ovat lainauksia Charles Darwinin teoksesta "Lajien synty".
Toinen kausi alkoi 19. huhtikuuta 2014. Kaudella mukaan tuli uusia sivuhahmoja: Cal Morrison (Michiel Huisman), yksi Sarahin entisistä rakastajista; Henrik "Hank" Johanssen (Peter Outerbridge), uskonnollinen Prolethean-johtaja, joka on kloonitiedettä vastaan; Mark (Ari Millen), yksi Johanssenin seuraajista; ja Marian Bowles (Michelle Forbes), Dyad-instituutin johtohahmo. Toisella kaudella nähdään vierailevassa roolissa Patrick J. Adams, joka esittää Jesseä, jonka elämä muuttuu dramaattisesti hänen jouduttuaan kontaktiin kloonien kanssa. Toisen kauden jaksojen nimet ovat lainauksia Sir Francis Baconin teoksista.


text:
Kolmannen kauden ensimmäinen jakso esitettiin 18. huhtikuuta 2015. Uusina hahmoina tulee mukaan muun muassa Ferdinand (James Frain), Cosiman tyttöystävä Shay (Ksenia Solo), tohtori Coady (Kyra Harper) ja huumeidenvälittäjä Jason Kellerman (Justin Chatwin). Ari Millen esittää miespuolisia klooneja. Kolmannen kauden jaksojen nimet ovat lainauksia Dwight D. Eisenhowerin teoksesta "Eisenhower's farewell address".
Kaikkien neljännen kauden jaksojen nimet ovat lainauksia Donna Harawayn eri teoksista.
Kaikkien viidennen kauden jaksojen nimet ovat lainauksia Ella Wheeler Wilcoxin runosta "Protest".


title: Monacon valtioministeri

text: Monacon valtioministeri () on Monacon hallituksen päämies, jonka nimittää Monacon ruhtinas. Valtioministeri toimii Monacon ruhtinaan alaisuudessa. Valtioministerin toimivaltaan kuuluu lähinnä Monacon ulkosuhteista vastaavan hallituksen johtaminen. Monacon ruhtinaan edustajana valtionministeri ohjaa myös toimeenpanovaltaa, komentaa Monacon poliisi voimia ja armeijaa sekä johtaa (veto-oikeudella) Monacon valtioneuvoston hallitusta.


title: Monacon valtioministeri

text: Monacon valtioministerin virka perustettiin vuonna 1911 Monacon perustuslain hyväksymisen myötä. Vuoden 2002 perustuslain tarkistamiseen asti valtioministerin täytyi olla Ranskan kansalainen, joka valittiin useista Ranskan hallituksen ehdokkaista. Vuodesta 2002 lähtien valtioministeri voi olla joko ranskalainen tai monacolainen ja hänet valitsee ja nimitetään ruhtinaan toimesta hänen kuultuaan asiasta ensin Ranskan hallituksen kantaa. Valtioministeri on poliittisesti sitoutumaton virkamies.


title: Itä-Etelämanner

text: Itä-Etelämanner eli Itäinen Etelämanner on toinen Etelämantereen perinteisesti jaotelluista alueista. Se on alueista suurempi, käsittäen noin kaksi kolmasosaa mantereen pinta-alasta, ja sijaitsee suurimmaksi osaksi itäisellä pallonpuoliskolla. Länsi-Etelämantereesta sen erottaa Transantarktinen vuoristo.


title: Itä-Etelämanner

text: Länsi-Etelämanner on Itä-Etelämannerta alavampaa; keskikorkeus lännessä on 1 800 metriä, idässä 3 000 metriä. Länsi-Etelämantereen uskotaan lämpenevän ilmastonmuutoksen vaikutuksesta itäosaa nopeammin, joka taas on jopa jäähtynyt maapallon keskilämpötilan noususta huolimatta.


title: Puukkosaharausku

text: Puukkosaharausku ("Anoxypristis cuspidata") on suurikokoinen saharauskujen heimoon kuuluva kalalaji, sukunsa Anoxypristis ainoa. Se pystyy liikkumaan sekä meri- ja murtoveden että makean veden välillä. Laji oli aiemmin varsin yleinen ja laajalle levinnyt Indopasifisella merialueella, mutta kalastuksen paine ja elinympäristön tuhoutuminen ovat tehneet siitä nykyään kauttaaltaan uhanalaisen. Puukkosaharauskun nokka on hyvin kapea, ja kuonossa on yhteensä 16–29 paria tikarimaista hammasta. Kuonon tyviosasta hampaat puttuvat. Pyrstön alimmainen puolisko on selvästi erottuva. Kalan ruumis on päältä harmaa, joskus vihertävän vivahteinen, ja alapuoli vaaleampi. Se voi kasvaa 4,7-metriseksi.


title: Janitsa

text: Janitsa () bulgarialaisen pop-folk-laulaja Janitsan ensimmäinen studioalbumi. Se julkaistiin vuonna 2006 levymerkillä Payner.


title: Koi (albumi)

text: Koi () bulgarialaisen pop-folk-laulaja Galenan kuudes studioalbumi. Se julkaistiin vuonna 2015 levymerkillä Payner.


title: Ernest King

text: Ernest Joseph King (23. marraskuuta 1878 Lorain, Ohio – 25. kesäkuuta 1956 Portsmouth, New Hampshire) oli yhdysvaltalainen laivastoamiraali, joka toimi Yhdysvaltain laivaston ylipäällikkönä ja laivasto-operaatioiden komentajana toisen maailmansodan aikana vuosina 1942–1945. Hän oli yksi Tyynenmeren sodan pääsuunnittelijoista.


title: Ernest King

text: King valmistui Yhdysvaltain laivastoakatemiasta vuonna 1901. Ensimmäisen maailmansodan aikana hän palveli esikuntaupseerina Yhdysvaltain Atlantin-laivaston komentajan, vara-amiraali Henry T. Mayon esikunnassa, mistä hänet palkittiin Navy Cross -kunniamerkillä. King oli vuosina 1919–1921 laivastokorkeakoulun (Naval Postgraduate School) johtajana ja sen jälkeen jäähdytysaluksen kapteenina sekä sukellusveneosaston komentajana. Perehdyttyään lentämiseen hän toimi 1930–1932 lentotukialus "USS Lexingtonin" kapteenina ja suoritti sen jälkeen laivaston esikuntaopiston (Naval War College). Vuonna 1933 King nimitettiin laivaston ilmailuosaston ja vuonna 1936 laivaston lentotukikohtien komentajaksi. Hänet ylennettiin 1933 kontra-amiraaliksi ja 1938 vara-amiraaliksi. King oli vuonna 1939 ehdolla laivasto-operaatioiden komentajaksi (Chief of Naval Operations), mutta karkeana pidetyn luonteensa vuoksi hänet sivuutettiin ja komentajaksi nimitettiin amiraali Harold R. Stark.


title: Ernest King

text: Toisen maailmansodan aikana King nimitettiin tammikuussa 1941 Atlantin laivaston komentajaksi. Japanin hyökättyä Pearl Harborin laivastotukikohtaan joulukuussa 1941 hänet nimitettiin laivaston ylipäälliköksi ja ylennettiin samalla amiraaliksi. King sai edeltäjiään suuremmat valtuudet, sillä kaikki laivaston osat alistettiin ensi kertaa pysyvästi ylipäällikölle. Maaliskuussa 1942 Kingistä tuli myös laivasto-operaatioiden komentaja Starkin tilalle. King on ainoa henkilö, jolle on annettu nämä molemmat nimitykset samanaikaisesti. Tämän jälkeen hän kuului puolustushaarakomentajien neuvostoon sekä liittoutuneiden yhteiseen esikuntapäälliköiden neuvostoon ja osallistui tässä ominaisuudessa liittoutuneiden tärkeimpiin konferensseihin sodan aikana.


title: Ernest King

text: King painotti Tyynenmeren sotaa ja Japanin etenemisen tehokasta pysäyttämistä, kun taas muut liittoutuneiden sotilasjohtajat halusivat keskittyä ensisijaisesti Euroopan sotanäyttämöön ja Saksan lyömiseen. King valitsi Tyynenmeren laivaston komentajaksi amiraali Chester W. Nimitzin. Kenraali Douglas MacArthurin kanssa Kingillä oli erimielisyyksiä, sillä King kannatti hyökkäävämpää strategiaa Japania vastaan ja määräsi sodan alkupuolella muun muassa vastahyökkäyksen Guadalcanalilla sekä maihinnousun Salomonsaarille vastoin MacArthurin näkemystä. Kingin määräyksestä sodan aikana otettiin käyttöön järjestelmä, jossa huoltoalussaattueet huolsivat ja korjasivat tärkeimpiä sotalaivoja keskellä merta, jolloin niiden ei tarvinnut palata satamiin useisiin kuukausiin. Japanin sota- ja kauppalaivasto saatiin suurelta osin tuhottua sodan loppuun mennessä. King ylennettiin joulukuussa 1944 laivastoamiraaliksi. Laivaston ylipäällikön tehtävä lakkautettiin maailmansodan päätyttyä lokakuussa 1945 ja joulukuussa King luovutti myös laivasto-operaatioiden komentajan tehtävät Nimitzille.


title: Ernest King

text: King vietti eläkevuotensa Washingtonissa. Hän kuoli sydänkohtaukseen 77-vuotiaana vuonna 1956.


title: San Marinon kapteenivaltionhoitaja

text: San Marinon kapteenivaltionhoitaja (ital. "capitano reggente") on San Marinon tasavallan kollektiivinen valtionpäämies. San Marinon suur- ja yleisneuvostossa eli maan parlamentissa valitaan kaksi kapteenivaltionhoitajaa kuuden kuukauden toimikaudeksi. Normaalisti kapteenivaltionhoitajat valitaan vastakkaisista puolueista ja he toimivat tehtävässä vain yhden puolivuotiskauden ajan. Kapteenivaltionhoitajien valinta tapahtuu vuosittain 1. huhtikuuta ja 1. lokakuuta. Tämä perinne on peräisin vuodelta 1243.


title: San Marinon kapteenivaltionhoitaja

text: Kahden valtionpäämiehen käytäntö on johdettu Rooman tasavallan ajalta, jossa pariin otteeseen oli kolmen hallitsijan triumviraatti. Kapteenivaltionhoitajat vastaavat muinaisen Rooman konsuleja.


title: San Marinon kapteenivaltionhoitaja

text: San Marinon kapteenivaltionhoitajuuden perustaminen tapahtui 1200-luvun alkupuoliskolla. Kapteenivaltionhoitajilla oli aluksi tuomaritehtävä, ja maan hallinto oli tuomarijohtoinen. Tuona ajanjaksona kapteenivaltionhoitajia kutsuttiin konsuleiksi antiikin Rooman mallin mukaan. Kaksi ensimmäistä tunnettua konsulia valittiin 12. joulukuuta 1243 suur- ja yleisneuvostossa kuudeksi kuukaudeksi. Samaa käytäntöä noudatetaan nykyäänkin.


title: San Marinon kapteenivaltionhoitaja

text: Instituution nimi alkoi 1300-luvun lopulla muuttua, kun konsuleiksi otettiin "kapteeni" ja "puolustaja", sitten vuonna 1317 heistä tuli "kapteeni" ja "rehtori". Yhdellä paikalla oli tavallisesti ylemmän luokan edustaja, millä pyrittiin takaamaan tarvittava taito tasavallan hallitsemiseksi, ja toinen paikka kuului työväenluokalle.


title: San Marinon kapteenivaltionhoitaja

text: Vuonna 1972 hyväksyttiin laki, joka kumosi kaikki rajoitukset, jotka estivät naisia pyrkimästä kapteenivaltionhoitajan virkaan. Ensimmäinen kapteenivaltionhoitajaksi valittu nainen oli 1. huhtikuuta 1981 virkaan astunut Maria Lea Pedini-Angelini. Huhtikuun 1. päivänä 2017 valittiin ensimmäistä kertaa samanaikaisesti kapteenivaltionhoitajiksi kaksi naista, Vanessa D’Ambrosio ja Mimma Zavoli. He ovat 15. ja 16. naispuoliset kapteenivaltionhoitajat. San Marino onkin maa, jolla on ollut eniten naispuolisia valtionpäämiehiä.


title: San Marinon kapteenivaltionhoitaja

text: Suur- ja yleisneuvosto valitsee kuuden kuukauden välein kapteenivaltionhoitajat, jotka kuuluvat yleensä vastakkaisiin poliittisiin puolueisiin. Tällä pyritään tasapainoon ja yhdenvertaiseen valvontaan. Vaalimenettelyssä noudatetaan vuoden 1945 lakia, joka perustuu pääosin 1600-luvun sääntöihin.


title: San Marinon kapteenivaltionhoitaja

text: Kapteenivaltionhoitajat valitaan ehdottomalla enemmistöllä. Toinen äänestys järjestetään, jos ehdotonta enemmistöä ei saada ensimmäisellä kierroksella.


title: San Marinon kapteenivaltionhoitaja

text: Kapteenivaltiohoitajaksi pyrkivän pitää täyttää seuraavat kelpoisuudet:


title: San Marinon kapteenivaltionhoitaja

text: Kapteenivaltionhoitajat ovat San Marinon tasavallan valtiopäämiehiä, jotka muodostavat yhden kokonaisuuden. Kapteenivaltionhoitajilla on vastavuoroinen veto-oikeus toistensa päätöksiin.


title: San Marinon kapteenivaltionhoitaja

text: Kapteenivaltionhoitajat ovat puoluepolitiikan ulkopuolella ja heidän valtansa on pääasiallisesti symbolinen, koska heidän pääasiallinen tehtävänsä on edustaa maata ja taata sen perustuslaillinen järjestys. Kapteenivaltionhoitajat valvovat suur- ja yleisneuvostoa, valtion kongressia ja kahdentoista neuvostoa ilman äänioikeutta tai oikeutta osallistua päätöksiin. Kapteenivaltionhoitajat hajottavat San Marinon parlamentin vaalikauden jälkeen ja muulloinkin, mikäli hallituksen muodostaminen venyy, hallitus ajautuu kriisiin tai kun vakaata hallitusta ei pystytä muodostamaan. Kapteenivaltionhoitajilla on myös valtuudet vahvistaa kaikki suur- ja yleisneuvoston säätämät lait.


title: San Marinon kapteenivaltionhoitaja

text: Kapteenivaltionhoitajia ei voida asettaa syytteeseen mistään heidän toimikautensa aikana tapahtuneista teoista. Kapteenivaltionhoitajien työtä valvoo vuoden 1499 perustuslain mukaisesti takuurahastopäällikkö, joka käsittelee sääntöjen perustuslaillisuutta, kansalaisoikeuksia koskevan julistuksen tarkistuksen jälkeen. Menettelyn mukaan jokaisella vaaliluetteloon merkityllä kansalaisella on viidentoista päivän kuluessa toimikauden jälkeen oikeus esittää vaatimuksia kapteenivaltionhoitajia vastaan.


title: Toyota JZ -moottorit

text: Toyota JZ-moottorit ovat Japanilaisen Toyotan valmistamia bensiinikäyttöisiä 24-venttiilisiä I6-moottoreita. JZ-sarja korvasi M-sarjan moottorit. Iskutilavuudet ovat 2,5 ja 3,0 litraa ja koneissa käytetään DOHC venttiilikoneistoja.


title: Toyota JZ -moottorit

text: 1JZ on 2,5l (2492 cc) versio moottorista ja oli tuotannossa vuosina 1990-2007. Sylinterin halkasija oli 86 mm ja iskunpituus 71,5 mm.


title: Toyota JZ -moottorit

text:
(1990–1995) 1JZ-GE: teho 170 PS (125 kW; 168 hp) @6000 rpm ja vääntö 235 Nm @4800 rpm.
(1995->) 1JZ-GE: teho 200 PS (147 kW; 197 hp) @6000 rpm ja vääntö 251 Nm @4000 rpm.


title: Toyota JZ -moottorit

text: Käyttökohteet:


title: Toyota JZ -moottorit

text: 2JZ on 3,0l (2997 cc) versio moottorista ja on ollut tuotannossa vuodesta 1991. Sylinterin halkasija on 86 mm ja iskunpituus 86 mm.


title: Martin Andersson

text: Martin Andersson (s. 1964) on suomalainen Sipoossa asuva valtiotieteiden maisteri ja ruotsin kielellä pääasiassa Sipoon paikallishistoriasta kirjoittava tietokirjailija. Andersson työskentelee Viestintävirastossa johtavana asiantuntijana.


title: Martin Andersson

text: Andersson on kirjoittanut Suomen sisällissodan tapahtumista Sipoossa sekä Pellingin retkestä, suomenruotsalaisista natsien kannattajista 1930- ja 1940-luvuilla, jatkosodan alussa Sipoossa ja Pornaisissa toimineista desanteista, suomalaisista arvokisaedustajista korkeushypyssä ja ensimmäisen maailmansodan aikana kesällä 1916 Sipooseen linnoitustöihin tuoduista kiinalaisista. Andersson on kirjoittanut myös yhden Turkuun kesään 1963 sijoittuvan rikosromaanin. Lakkokenraalin kuolema kertoo Eero Antikaisen oudosta kuolemantapauksesta Tukholmassa 1960.


title: Toyota UZ -moottorit

text: Toyota UZ-moottorit ovat Japanilaisen Toyotan valmistamia bensiinikäyttöisiä 32-venttiilisiä V8-moottoreita. Iskutilavuudet ovat 4,0, 4,3 ja 4,7 litraa ja koneissa käytetään DOHC venttiilikoneistoja. Moottoreita on valmistettu vuosina 1989-2013.


title: Toyota UZ -moottorit

text: 1UZ-FE on 4,0l (3969 cc) versio moottorista. Sylinterin halkaisija on 87,5 mm ja iskunpituus 82,5 mm.


title: Toyota UZ -moottorit

text: Käyttökohteet:


title: Toyota UZ -moottorit

text:
2UZ-FE on 4,7l (4663 cc) versio moottorista. Sylinterin halkaisija on 94 mm ja iskunpituus 84 mm.
Käyttökohteet:


title: Toyota UZ -moottorit

text:
3UZ-FE on 4,3l (4292 cc) versio moottorista. Sylinterin halkaisija on 91 mm ja iskunpituus 82,5 mm.
Käyttökohteet:


title: Lauren Bacallin filmografia

text: Tämä on Lauren Bacallin filmografia ja luettelo hänen radio- ja teatteriesiintymisistään sekä palkinnoistaan.


title: Portugalin metsäpalot 2017

text: Portugalin metsäpalot alkoivat 17. kesäkuuta 2017 Pedrógão Granden kunnassa. Syttymissyyksi epäillään salamaniskua. Palojen leviämistä edesauttoi paikoin jopa yli 40 asteeseen noussut lämpötila.


title: Portugalin metsäpalot 2017

text: Metsäpalot aiheuttivat 64 hengen kuoleman, ja yli 150 loukkaantui. Suurin osa ihmisistä kuoli tulen saarrettua heidän autonsa Figueiró dos Vinhosin ja Castanheira de Pêran välisellä tiellä Leirian alueella. Myös useita kyliä jouduttiin evakuoimaan.


title: Herkules (vuoden 1998 animaatiosarja)

text: Herkules (engl. "Disney's Hercules: The Animated Series" tai vain "Hercules") on Walt Disney Television Animationin vuosina 1998-1999 tuottama 67 -osainen animaatiosarja, joka perustuu vuonna 1997 ilmestyneeseen "Herkules" -elokuvaan.


title: Herkules (vuoden 1998 animaatiosarja)

text: Suomessa sarjaa on julkaistu kaksi jaksoa ("Tyfonin paluu" ja "Traakian prinssi") "Disneyn sankarit - Osa 1" -DVD:llä. Jaksojen suomenkielisen dialogin on ohjannut Carla Rindell ja kääntänyt Tuija Kokko.


title: Herkules (vuoden 1998 animaatiosarja)

text:
Alkuperäiset:
Suomenkieliset:


title: Svea (Huippuvuoret)

text: Svea (myös Sveagruva) on ruotsalaisten perustama kaivoskaupunki Huippuvuorten Van Mijenvuonon rannalla.


title: Svea (Huippuvuoret)

text: Viisihenkinen ruotsalainen retkikunta teki elokuussa 1910 maavaltauksen Van Mijenvuonon Braganzavågenin lahden rannalla sijaitsevaan alueeseen. Ruotsalaisretkikunta oli aiemmin löytänyt kivihiiltä Huippuvuorilla Pyramidenista ja Adventdalenin laaksosta, minkä perusteella heillä oli herännyt heräsi hiilisuonen jatkumisesta aina Van Mijenvuonon alueelle. Pyramidenista löydettiin myös hiiliesiintymä, jonka ruotsalaiset epäilivät kuuluvan samaan suoneen Adventdalenin laaksosta aiemmin löytyneen hiilisuonen kanssa. Retkikunta tekikin alueelta lupaavia löytöjä, minkä jälkeen se palasi kotimaahansa syksyllä 1910.


title: Svea (Huippuvuoret)

text: Uutta tutkimusretkeä alettiin suunnitella vuoden 1910 retken löydösten kannustamana. AB Isfjorden-Bellsund perustettiin huhtikuussa 1911, ja yhtiön ensimmäiseksi tehtäväksi tuli uuden tutkimusretken järjestäminen aiemmin tutkituille alueille. Bertil Högbomin johtamaan retkikuntaan kuului tällä kertaa myös oma lääkäri, sekä neljätoista skånelaista kaivosmiestä. Yhtiö hankki käyttöönsä "Viking"-nimisen höyrylaivan, jolla retkikunta lähti purjehtimaan 11. kesäkuuta 1911 Tukholmasta kohti Huippuvuoria. Retkikunta otti tavoitteekseen palata lastinaan myyntikelpoista raaka-ainetta.


title: Svea (Huippuvuoret)

text: Retkikunta purjehti ensin Billefjordenin vuonossa sijaitsevaan Pyramideniin, missä vuoren rinteeseen kaivettiin useita pieniä tunneleita, joista louhittiin myös pieni määrä hiiltä. Seuraavaksi matkaa jatkettiin vuoden 1910 retken tavoin kohti Braganzavågenin lahtea Van Mijeninvuonossa. Bellsundin salmessa retkikuntaa odotti kuitenkin huolestuttava yllätys, kun edellä purjehti brittiläisen The Northern Exploration Co. -yhtiön nopeampi alus, joka oli hyvin suurella todennäköisyydellä samalla asialla kuin ruotsalainen retkikunta. Aluksen ja The Northern Exploration Co. -yhtiön taustalla oli brittiläinen Ernest Mansfield, joka oli vuodesta 1906 hallinnoinut Kolfjälletin aluetta Van Mijenvuonon suulla. Mansfieldin yhtiö oli myös etsinyt kultaesiintymiä Braganzavågenin lahden alueelta.


title: Svea (Huippuvuoret)

text: Ruotsalaiset eivät välittäneet Masfieldista ja lähtivät rakentamaan Svean kaivoskaupunkia varsin ripeästi aiemman valtauksensa turvin. Vuoden 1911 retken aikana ruotsalaiset tekivät louhintaa kaksivuorotyönä liki neljän viikona ajan. Työ tuotti tulosta; retkikunta sai louhittua 200 tonnia kivihiiltä. Ruotsalaisten menestyksekäs kaivostoiminta oli liikaa brittiläiselle Mansfieldille, joka alkoi elokuun 1911 alulla jyrkästi protestoida retkikunnan toimintaa, uhkaillen ruotsalaisia jopa väkivallalla, jos nämä eivät keskeyttäisi toimintaansa välittömästi. Mansfieldin uhkailu loppui kuitenkin joidenkin viikkojen kuluessa, ja "Viking" pääsi lähtemään kotimatkalle Ruotsiin syyskuun alulla. Huippuvuorilta louhittua kivihiiltä markkinoitiin retkikunnan kotimaassa ”Braganzakol” -nimikkeellä.


title: Svea (Huippuvuoret)

text: Ruotsalainen Aktiebolaget Spetsbergens Svenska Kolfält perusti alueelle hiilikaivoksen vuonna 1917. Kaivostoiminta keskeytyi kahdeksan vuotta myöhemmin, mutta jatkui taas vuonna 1928 uuden yrityksen vetämänä.


title: Svea (Huippuvuoret)

text:
Norjan valtiollinen kaivosyhtiö Store Norske Spitsbergen Kulkompani osti Svean kaivokset miljoonalla Norjan kruunulla vuonna 1934. Yhtiö korjasi tulipalon aiheuttamat vauriot ja tutki alueen hiilivarantoja toista maailmansotaa edeltävinä vuosina. Toiminta keskeytyi toisen maailmansodan aikana, jolloin kaivoskaupunki kärsi myös merkittäviä tuhoja jouduttuaan saksalaisen sukellusveneen tykkitulen kohteeksi elokuussa 1944. Svea uudelleenrakennettiin sodan päätyttyä, mutta kaivos jouduttiin sulkemaan jo vuonna 1949 hiilen matalan maailmanmarkkinahinnan takia. Kaivostoiminta käynnistyi suuren innostuksen saattelemana uudelleen vuonna 1970, mutta ilo jäi lyhyeksi: Sveasta oli löydetty todennäköisesti koko Huippuvuorten suurimmat hiilivarannot, mutta niiden louhinta ei ollut kannattavaa, sillä esiintymän kivihiili oli varsin epäpuhdasta. Kaivos suljettiin jälleen 17 vuotta myöhemmin heikon kannattavuuden takia, ja Svean kaivoskaupungin väestö putosi pienimmillään jopa 12–15 henkilöön vuonna 1997.
Pitkäpäätylouhintamenetelmällä () toimiva uusi Svea Nordin kaivos avattiin Norjan suurkäräjäin päätöksellä joulukuussa 2001. Kaivostoiminta jatkui kannattavana aina vuoteen 2005, jolloin kaivoksessa sattunut tulipalo johti kahdeksan kuukauden seisokkiin. Svean koilispuolella sijaitsevassa Lunckefjelletissa alettiin valmistella myös kaivostoiminnan aloittamista, mutta alueen kaivokset eivät koskaan päässeet täysimittaiseen käyttöön. Koko Svean kaivoksen toiminta keskeytettiin jälleen vuonna 2015 hiilen matalien maailmanmarkkinahintojen takia.


title: Fred Waite

text: Frederick Tecumseh ”Fred” Waite (23. syyskuuta 1853 – 24. syyskuuta 1895) oli Villin lännen cowboy ja poliitikko. Waite oli osaksi chickasaw-intiaani. Waiten äiti oli chickasaw ja isä valkoihoinen.


title: Fred Waite

text: Fred Waite syntyi Fort Arbucklessa Intiaaniterritoriossa. Opiskeltuaan yliopistossa Waite palasi sukutaloonsa Pauls Valleyhin Oklahomaan. Hän sai lapsen erään Patsy Hawkinsin kanssa. Kesäkuussa 1881 hänet vedettiin mukaan "Smith"-nimisen miehen murhatapaukseen, mutta oikeusjuttu hylättiin seuraavana vuonna. Waite meni naimisiin serkkunsa Mary Thompsonin kanssa joulukuussa 1881, jonka jälkeen hänestä tuli mallikansalainen.


title: Fred Waite

text: Vuonna 1886 Waite muutti Choctaw-kansakuntaan (Choctaw Nation). Hänestä tuli kuuluisa puhuja ja kirjoittaja. Vuonna 1889 hänet valittiin Pickensin piirikunnan edustajaksi Chickasaw-kansakuntaan (Chickasaw Nation) toimien siellä heimon edustajainhuoneen puhemiehenä ja intiaanipoliisin jäsenenä. Hän pääsi Chicksaw-kansakunnan senaattiin vuonna 1890. Myöhemmin Fred Waite oli nousemassa Chickasaw-kansakunnan kuvernööriksi, mutta hän ei ehtinyt toimia virassa ennen kuolemaansa.


title: Fred Waite

text: Vuonna 1878 Fred Waite oli muun muassa Billy the Kidin kanssa mukana Valvojat-nimisessä (engl. "Regulators") ryhmässä. Valvojat taisteli Lincolnin piirikunnassa paikallista korruptoitunutta klikkiä (Santa Fe Ring) vastaan. Waite oli tutustunut Billy the Kidiin John Tunstallin karjatilalla, jossa he olivat Tunstallin palkkalaisina. Helmikuussa 1878 Waite ja Kid tukivat Tunstallia tämän vastakkainasettelussa seriffi William J. Bradyn kanssa. Tunstall murhattiin 18. helmikuuta 1878. Waite oli valvojien mukana osallisena useissa tulitaisteluissa, kuten seriffi Bradyn ja apulaisseriffi Hindmanin salamurhassa Lincolnissa huhtikuussa 1878.


title: Mesiheinät

text: Mesiheinät ("Holcus") on heinäkasvien heimoon kuuluva kasvisuku. Sukuun luetaan nykyisin kuuluvaksi kymmenen lajia. Näiden lisäksi sukuun on kuvattu kuuluvaksi monia muitakin lajeja, mutta ne on myöhemmin todettu samoiksi jonkin aiemmin kuvatun lajin kanssa tai niiden asema on kiistanalainen.


title: Mesiheinät

text: Mesiheinät ovat monivuotisia, keskikokoisiksi kasvavia heiniä, jotka kasvavat mättäinä tai muodostaen mattomaisia kasvustoja. Niiden varret ovat pystyjä ja lehdet tasaisia, pehmyt- tai lyhytkarvaisia. Kieleke on lyhyt ja kalvomainen. Mesiheinien kukinto on röyhy, jonka tähkylät ovat kaksikukkaisia. Kaleet ovat hieman erisuuruiset ja suurempi niistä on kolmisuoninen. Alimmat kukat ovat kaksineuvoisia ja näiden kukkien ulkohelpeissä ei ole vihnettä. Ylemmät kukat ovat hedekukkia ja niiden ulkohelpeet ovat vihneellisiä.


title: Mesiheinät

text: Suvun lajeista Suomessa sekä Ruotsissa tavataan kahta, pehmytmesiheinää ("Holcus mollis") ja karvamesiheinää ("Holcus lanatus").


title: William D. Leahy

text: William Daniel Leahy (6. toukokuuta 1875 Hampton, Iowa – 20. heinäkuuta 1959 Bethesda, Maryland) oli yhdysvaltalainen laivastoamiraali, joka toimi muun muassa Yhdysvaltain presidentin henkilökohtaisena esikuntapäällikkönä vuosina 1942–1949.


title: William D. Leahy

text: Leahy valmistui Yhdysvaltain laivastoakatemiasta vuonna 1897. Hän osallistui seuraavana vuonna Espanjan–Yhdysvaltain sotaan taistelulaiva "USS Oregonilla" ja oli vuosina 1899–1901 mukana myös Filippiinien sotaan ja Kiinan boksarikapinan kukistamiseen liittyneissä laivasto-operaatioissa. Hän oli myöhemmin mukana myös Yhdysvaltain interventioissa Nicaraguaan (1912), Haitiin (1916) ja Meksikoon (1916). Ensimmäisen maailmansodan aikana Leahy toimi joukkojenkuljetusalus "USS Princess Matoikan" kapteenina ja ystävystyi apulaislaivastoministeri Franklin D. Rooseveltin kanssa. Leahy toimi vuosina 1927–1931 laivaston varusteluosaston ja 1933–1935 navigointiosaston päällikkönä. Hän yleni kontra-amiraaliksi vuonna 1930, vara-amiraaliksi 1935 ja amiraaliksi 1936. Vuosina 1937–1939 hän oli laivasto-operaatioiden komentajana, mutta hän jäi tästä tehtävästä eläkkeelle juuri ennen toisen maailmansodan puhkeamista elokuussa 1939. Presidentti Roosevelt nimitti hänet pari kuukautta myöhemmin Puerto Ricon kuvernööriksi.


title: William D. Leahy

text: Roosevelt nimitti Leahyn joulukuussa 1940 Yhdysvaltain suurlähettilääksi Vichyn Ranskaan. Leahy kannusti ranskalaisia harjoittamaan itsenäistä politiikkaa suhteessa Saksaan ja pitämään Ranskan laivaston alukset poissa saksalaisten käsistä. Heinäkuussa 1942 Roosevelt kutsui Leahyn takaisin kotimaahan ja nimitti hänet ylipäällikön eli presidentin henkilökohtaiseksi esikuntapäälliköksi, missä ominaisuudessa hän sai toimia myös puolustushaarakomentajien neuvoston puheenjohtajana. Leahy oli sotavuosina tärkeä välittäjä presidentin ja armeijan välillä ja osallistui lähes kaikkien merkittävien sotilaallisten päätösten tekemiseen. Hänet ylennettiin joulukuussa 1944 laivastoamiraaliksi. Hän jatkoi presidentin esikuntapäällikkönä myös Harry Trumanin aikana aina vuoteen 1949, jolloin jäi eläkkeelle. Leahy suositteli Trumania olemaan käyttämättä atomipommia Japania vastaan.


Uimahyppyjen Euroopan-mestaruuskilpailut 2017 järjestettiin Ukrainan Kiovassa 12.–18. kesäkuuta. Kilpailujen järjestäjänä toimi Euroopan uimaliitto LEN.


title: Uimahyppyjen Euroopan-mestaruuskilpailut 2017

text: Isäntämaa


title: Ernst S

text:
S/S Ernst S oli suomalaisen varustaja Ernst Sohnin vuonna 1954 ostama ja 1955 Espooseen ja myöhemmin, 1957-1958, Helsinkiin rekisteröity 101 metriä pitkä höyrylaiva. Alus rakennettiin Robert Thompsonin telakalla Englannissa marraskuussa 1929.
Aluksen aikaisempi nimi oli Belos, ja se oli aluksi ruotsalaisen Hälsingborg rederi AB:n omistuksessa.


title: Kalifornianripsiäinen

text: Kalifornianripsiäinen ("Frankliniella occidentalis") on läntisestä Yhdysvalloista kotoisin oleva tuhohyönteinen. Se on levinnyt sieltä kasvien mukana mm. Eurooppaan. Pohjoismaissa se esiintyy kasvihuonetuholaisena. Kalifornianripsiäisen koiras on pituudeltaan 1,26–1,31 mm ja naaras 1,66–1,7 mm. Yleensä yksilöt ovat kaksivärisiä eli tummia vaalein kuvioin tai vaaleita tummin kuvioin.


title: Kalifornianripsiäinen

text: Kalifornianripsiäisen voi helposti sekoittaa tupakkaripsiäiseen ("Thrips tabaci"), mutta on tätä jonkin verran pienempi sekä väriltään vaaleampi sekä muihin Frankliniella-suvun lajeihin.


title: Kalifornianripsiäinen

text: Kalifornianripsiäinen aiheuttaa haittaa kasveille rikkomalla pistävillä suuosillaan lehtien soluja ja imemällä ne kasvinesteistä tyhjiksi. Toinen haitta on, että ne voivat levittää tospoviruksiin kuuluvia virustauteja, kuten tomaatin pronssilaikkuvirusta (TSWV "Tomato spotted wilt virus") ja palsamin kuoliolaikkuvirusta (INSV "Impatiens necrotic spot virus").


title: Kalifornianripsiäinen

text: Suomessa kalifornianripsiäinen ei talvehdi avomaalla, mutta voi siirtyä moniruokaisena kesäisin kasvihuoneiden ympäristöön erilaisille ruohovartisille kasveille. Kasvihuoneen pitäminen kylmillään talvella hävittää kalifornianripsiäiset.


title: Kalifornianripsiäinen

text: Kalifornianripsiäisen biologiseen torjuntaan soveltuvat petopunkit ja "Orius"-suvun rikkaluteet.


title: Venäjän presidentinvaali 2018

text: Venäjän presidentinvaalissa 2018 valittiin seuraava Venäjän presidentti kuusi vuotta kestävälle kaudelle. Ensimmäinen kierros järjestettiin 18. maaliskuuta 2018, ja jos kukaan ei olisi saanut yli 50 prosenttia äänistä, olisi 8. huhtikuuta 2018 järjestetty toinen kierros.


title: Venäjän presidentinvaali 2018

text: Ehdokkaita olivat kansallis-isänmaallisen liiton ”Synnyinmaa” johtaja Sergei Baburin, Venäjän federaation kommunistisen puolueen ehdokas Pavel Grudinin, Jablokon ehdokas Grigori Javlinski, sitoutumaton ehdokas Vladimir Putin (aiempi presidentti), sitoutumaton ehdokas Ksenija Sobtšak, Venäjän kommunistit -puolueen ehdokas Maksim Suraikin, Pravoje delo -puolueen ehdokas Boris Titov ja liberaalidemokraattisen puolueen puheenjohtaja Vladimir Žirinovski.


title: Venäjän presidentinvaali 2018

text: Vladimir Putin voitti vaalit ensimmäisellä kierroksella saamalla 76,69 % äänistä (56 430 712 ääntä), joten toista kierrosta ei tarvinnut järjestää. Seuraavaksi eniten ääniä saivat Grudinin (11,77 %) ja Žirinovski (5,65 %).


title: Venäjän presidentinvaali 2018

text: Virallisten tietojen mukaan äänestämässä kävi 67,5% äänioikeutetuista ihmisistä (73 578 992 ihmistä).


title: Venäjän presidentinvaali 2018

text: Putin vannoi virkavalansa 7. toukokuuta 2018.


title: Venäjän presidentinvaali 2018

text: Venäjän viranomaiset estivät Putin-kriitikkona tunnetun oppositiojohtajan Aleksei Navalnyin osallistumisen presidentinvaaleihin. Navalnyitä pidetään kovaäänisenä Putin-kriitikkona ja näkyvimpänä oppositiopoliitikkona. Perusteluna oli Navalnyin aikaisemmin saama rikostuomio, jonka taustalla Navalnyi uskoi olevan poliittinen motiivi.Venäjällä on ollut mielenosoituksia ja ihmisiä on pidätetty. Mihail Hodorkovskin Open Russia -uutissivusto ja Hodorkovskin henkilökohtainen nettisivusto on suljettu ilman oikeuden päätöstä. Hodorkovskin on ollut tarkoituksena paljastaa Putiniin kytköksissä oleva Kremlinin rikollispiiri. Hodorkovski on avannut uuden sivuston nimellä MBKh Media, jonka kautta Hodorkovski aikoo julkistaa lupaamansa tiedot. Oma internetverkko on hallinnon mukaan välttämätön mahdollisilta ulkoisilta vaikutteilta suojelemiseksi. Telegram-pikaviestin on osoittautunut hallinnolle haasteelliseksi, sillä sen viestiliikenne on enkryptattua. Venäjällä hallinnon edustajien esittäminen meemeissä on ollut laitonta vuodesta 2015. Meemien jakaminen ja tykkäysten painaminen on siksi Venäjällä vaarallista. Venäjän hallinto on maailman eniten Googlen sisällön poistopyyntöjä esittävä taho (sisältää YouTube-videot).


title: Elsa S

text:
S/S Elsa S oli suomalaisen varustaja Ernst Sohnin omistuksissa vuosina 1936-1942 ollut höyryrahtilaiva. Laiva valmistettiin Campbelltownin telakalla Englannissa.
Laivan ensimmäinen nimi oli "S/S Anna", ja sen kotisatamana oli vuosina 1910–1915 nykyisessä Liettuassa sijaitseva Klaipeda, joka tuolloin kuului Saksalle ja oli nimeltään Memel. Vuonna 1936 laivan osti Suomeen laivanvarustaja Ernst Sohn, ja sen kotisatamaksi tulivat Helsinki (1937-1939), Viipuri (1940) ja Pori (1941).


title: Elsa S

text: Ernst Sohn möi laivan 1942 Sveitsiläisille, jolloin sen dramaattisiin käänteisiin kuului sen uppoaminen elokuussa 1944 Marseillen satamassa Ranskan armeijan vapauttaessa Marseillen kaupungin yhdessä amerikkalaisten joukkojen kanssa Natsi-Saksan asevoimilta. Hylky nostettiin kuitenkin ylös ja korjattiin kuntoon jo seuraavana vuonna ja mytiin eteenpäin Panamaan. Myöhemmin se palasi taas Suomeen ja sai uudelleen tutun kuuloisen nimen, tällä kertaa S/S Elsana. Se romutettiin Travemündessä 1958 palveltuaan jälleen 10 vuotta Suomessa.


title: Markelle Fultz

text: Markelle Fultz (s. 29. toukokuuta 1998 Upper Marlboro, Maryland) on yhdysvaltainen koripalloilija.


title: Markelle Fultz

text: Pelintekijänä pelaava Fultz pelasi kauden 2016–2017 Washingtonin yliopistossa, ja Philadelphia 76ers valitsi hänet odotetusti ensimmäisenä pelaajana.


title: Markelle Fultz

text: Ensimmäisellä NBA-kaudellaan Fultz pelasi NBA:ssa vain 14 ottelua.


title: Lonzo Ball

text: Lonzo Ball (s. 27. lokakuuta 1997 Anaheim, Kalifornia) on yhdysvaltainen koripalloilija.


title: Lonzo Ball

text: Pelintekijänä pelaava Ball pelasi kauden 2016–2017 UCLA:ssä, ja Los Angeles Lakers varasi hänet odotetusti toisena pelaajana.


title: Audi Sport Team Joest

text: Audi Sport Team Joest (aiemmin Joest Racing) on saksalainen autourheilutalli, jonka perusti Reinhold Joest vuonna 1978.


title: Audi Sport Team Joest

text: Talli kilpaili FIA World Endurance Championship -sarjassa vuosina 2012–2016 LMP1-luokassa. Talli voitti valmistajien sekä kuljettajien mestaruudet 2012–2013.


title: Audi Sport Team Joest

text: 26. lokakuuta 2016 Audi ilmoitti lopettavansa kilpailemisen WEC -sarjassa kauden päätteeksi ja keskittyvänsä jatkossa enemmän Formula E -sarjaan.


title: William F. Halsey

text: William Frederick Halsey, Jr. (lempinimi "Bull Halsey"; 30. lokakuuta 1882 Elizabeth, New Jersey – 16. elokuuta 1959 Fishers Island, New York) oli yhdysvaltalainen laivastoamiraali, joka toimi komentajana toisen maailmansodan Tyynenmeren sodassa. Hänet tunnettiin lentotukialusten tehokkaasta hyödyntämisestä sekä uhkarohkeisiin hyökkäyksiin perustuneesta taktiikastaan.


title: William F. Halsey

text: Halsey valmistui Yhdysvaltain laivastoakatemiasta vuonna 1904. Hän toimi ensimmäisen maailmansodan aikana hävittäjän kapteenina Atlantilla ja sai Navy Cross -ansiomerkin. Myöhemmin hän oli laivastoattaseana Yhdysvaltain lähetystöissä Saksassa ja useissa Pohjoismaissa. Halsey hankki vuonna 1935 sotilaslentäjän koulutuksen ja perehtyi lentokoneiden käyttöön merisodankäynnissä. Hän oli kaksi vuotta lentotukialus "USS Saratogan" kapteenina, kunnes siirtyi vuonna 1937 Pensacolan merilentotukikohdan komentajaksi. Hänet ylennettiin heinäkuussa 1940 vara-amiraaliksi.


title: William F. Halsey

text: Japanin hyökkäys Pearl Harboriin joulukuussa 1941 tuhosi pääosan Yhdysvaltain Tyynenmeren-laivaston taistelulaivoista, mutta Halseyn komentamat lentotukialukset pelastuivat, koska ne olivat iskun aikana merellä. Tyynenmeren sodan ensikuukausina Halsey sai johtaa Yhdysvaltain vastahyökkäyksiä Marshallinsaarille ja Gilbertsaarille sekä Wakesaarelle, samalla kun muuta laivastoa jälleenrakennettiin. Huhtikuussa 1942 Halseyn lentotukialukset kuljettivat everstiluutnantti James Doolittlen lentojoukkueen tarpeeksi lähelle Japania, jotta nämä saattoivat tehdä ensimmäisen pommituslennon Tokioon. Pahan ihotulehduksen vuoksi Halsey ei voinut osallistua Midwaysaarten taisteluun ja joutui luovuttamaan komennon tilapäisesti Raymond A. Spruancelle. Lokakuussa 1942 Halsey nimitettiin eteläisen Tyynenmeren alueen komentajaksi. Hän komensi laivastoa Santa Cruz -saarten taistelussa lokakuussa ja Guadalcanalin meritaistelussa marraskuussa 1942. Hänet ylennettiin tämän jälkeen amiraaliksi.


title: William F. Halsey

text: Vuoden 1942 lopusta aina kesään 1944 saakka Halsey komensi eteläisen Tyynenmeren operaatioita Salomonsaarilta käsin. Yhdessä kenraali Douglas MacArthurin kanssa hän kehitti ”saariloikkimistaktiikan”, jossa amerikkalaiset joukot kiersivät japanilaisten pääasemat etenemällä pieneltä linnoittamattomalta saarelta toiselle. Kesäkuussa 1944 Halsey nimitettiin 3. laivaston komentajaksi. Hän tuki ilmaiskuilla maajoukkojen operaatioita Tyynenmeren alueella. Lokakuussa 1944 käydyssä Leytenlahden taistelussa Halsey meni japanilaisten ansaan lähettämällä laivastonsa syötiksi tarkoitetun Jisaburo Ozawan laivaston kimppuun ja jättämällä San Bernardinon salmen suojattomaksi, mutta vara-amiraali Thomas C. Kinkaidin komentama 7. laivasto onnistui pelastamaan tilanteen amerikkalaisten voitoksi. Halseyn laivasto menetti useita aluksia taifuuneissa joulukuussa 1944 ja kesäkuussa 1945, ja häntä arvosteltiin jälkeenpäin tuolloisesta toiminnastaan. Hän komensi vielä laivastojoukkoja Okinawan taistelussa kesällä 1945. Japanin antautumisseremonia syyskuussa 1945 suoritettiin Halseyn lippulaivalla "USS Missourilla".


title: William F. Halsey

text: Halsey ylennettiin laivastoamiraaliksi joulukuussa 1945. Hän jäi eläkkeelle laivastosta vuonna 1947, mutta jatkoi vielä yritysmaailman palveluksessa. Hän oli International Telecommunicationsin erään tytäryhtiön johtokunnan puheenjohtajana vuosina 1951–1957.


title: 4X (strategiapeli)

text: 4X on strategiapelitermi, joka juontuu englannin kielen sanoista eXplore, eXpand, eXploit, eXterminate - tutki, laajene, hyödynnä, tuhoa.


title: 4X (strategiapeli)

text: Termin popularisoi ensimmäisenä Simtexin "Master of Orion".


title: 4X (strategiapeli)

text: Lajityypissä pelaajalla on tyypillisesti osa-alueina teknologiatutkimus ja -kehitys, alueiden valtaaminen, uusien resurssien hyödyntäminen ja vastustajien tuhoaminen. Diplomatia ja kaupankäynti voivat kuulua lajityypin peleihin mukaan.


title: 4X (strategiapeli)

text: Lajityypin pelejä:


title: Elsa S (2)

text: S/S Elsa S oli suomalaisen varustaja Ernst Sohnin vuosina 1950-1959 omistama 92 metriä pitkä höyryrahtilaiva alkuperäiseltä venäläiseltä nimeltään S/S Katya.


title: Elsa S (2)

text: Laivaa ei tule sekoittaa samannimiseen pienempään 72,93 m pitkään vuonna 1910 Englannissa valmistettuun höyryrahtilaivaan, alkuperäiseltä nimeltään S/S Anna joka oli myös Ernst Sohnin omistuksessa aikaisempina vuosina (1936-1942), ja joka romutettiin Travemündessä vuonna 1958.


title: Elsa S (2)

text:
Tämä toinen S/S Elsa S valmistettiin jo vuonna 1900 Tanskan Helsingørissä, Elsinore, A/S -yhtiön telakalla ja oli kasteessa saanut nimen S/S Katya, Sen kotisatamaksi tuli alkuaa tuolloin Neuvostoliitossa sijainnut Riika.
Tultuaan eri vaiheiden kautta Suomeen vuonna 1937 laiva sai aluksi nimen S/S Inari, jolloin se toimi mukavuuslippulaivana suurelta osin puolalaisessa omistuksessa. Suomalaisista John Nurminen omisti vuosina 1941-1949 laivan ennen Ernst Sohnia. Sohn rahtasi sillä puutavaraa kymmenen vuoden ajan vuosina 1949-1959, kotisatamien ollessa Helsinki ja Espoo. Lopulta laiva romutettiin Hampurissa vuonna 1959.


title: Patrick Bateman

text: Patrick Bateman on fiktiivinen hahmo, joka on Bret Easton Ellisin romaanin "Amerikan Psyko" sekä siitä tehdyn elokuvan "Amerikan psyko" protagonisti ja kertoja. Hän on varakas, materialistinen investointipankkiiri, joka elää kaksoiselämää sarjamurhaajana. Bateman on esiintynyt ohimennen myös muissa Ellisin romaaneissa.


title: Finsbury Parkin päälleajotapaus

text: Finsbury Parkin päälleajotapaus tapahtui 19. kesäkuuta 2017, kun 48-vuotias mies ajoi pakettiautolla useita jalankulkijoita päin Lontoon Finsbury Parkissa Seven Sisters Roadilla, lähellä Finsbury Parkin vuonna 1988 avattua suurta moskeijaa. Finsbury Park on Lontoon algerialaisyhteisön keskus, Pikku-Alger. Kymmenen ihmistä on loukkaantunut ja yksi kuollut tapaturmassa. Britannian pääministeri Theresa May kertoo, että tapahtumaa tutkitaan mahdollisena terrori-iskuna. Tekopaikan lähellä oleva moskeija tunnettiin 1990-luvulla ja 2000-luvun alussa islamisti-kytköksistään, kuten Zacarias Moussaouista, joka on ainut vuoden 2001 syyskuun 11. päivän iskuista tuomittu henkilö sekä radikaaleista imaameistaan.


title: Paaria (näytelmä)

text: Paaria ("Paria") on August Strindbergin yksinäytöksinen näytelmä, jonka hän kirjoitti vuosina 1888–1889. Se perustuu löyhästi Ola Hanssonin novelliin. Näytelmän on suomentanut Lauri Sipari.


title: Paaria (näytelmä)

text: Näytelmä on kirjoitettu vuosopuhelun muotoon, ja sen henkilöt ovat "Herra X" ja "Herra Y". Molemmilla miehillä on salainen menneisyys. Herra X on nuorena tehnyt surmatyön, josta hän ei ole jäänyt kiinni. Herra Y on väärentänyt vekselin, mutta häntä ei rangaistu. Asiat paljastuvat näytelmän edetessä, ja miehet joutuvat vastatusten. Kumpi heistä on itse asiassa syyllisempi rikokseen, kumpi on hienostuneempi, ja onko jompikumpi sovittanut rikkomuksensa kuluneiden vuosien aikana?


title: Paaria (näytelmä)

text: Näytelmä on Suomessa sovitettu kuunnelmaksi, joka oli ensimmäinen Suomessa esitetty kuunnelma. Se esitettiin Yleisradiossa suorana 14. syyskuuta 1926, ja uudestaan se esitettiin 90 vuotta myöhemmin 14. syyskuuta 2016. Uusinnan ohjasi Juhana von Bagh, ja se esitettiin Kino Andorrassa yleisön ollessa paikalla. Uusintakin lähetettiin suorana Yleisradion kanavalla, Radio 1:ssä, ja toistamiseen se esitettiin nauhoitettuna kesäkuussa 2017.


title: Paaria (näytelmä)

text: Ylen Radio 1:n esittämässä versiossa näyttelijöinä olivat Hannu-Pekka Björkman ja Tobias Zilliacus.


title: Luettelo televisiosarjan Niksun lelumaan seikkailut jaksoista

text: Tämä on luettelo televisiosarjan Lelumaan Niksu jaksoista.


title: For Di People

text: For Di People on sierraleonelainen krionkielinen sanomalehti. Sen perusti vuonna 1983 Paul Kamara, joka on toiminut sanomalehden toimittajana sen perustamispäivämäärästä lähtien.


title: HMAS Huon (M82)

text: HMAS Huon (viirinumero M82) on Australian laivaston vuonna 1999 palvelukseenotettu Huon-luokan miinantorjunta-alus.


title: HMAS Huon (M82)

text: Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 25. heinäkuuta 1997 ja se otettiin palvelukseen 15. toukokuuta 1999.


title: HMAS Huon (M82)

text: Alus on palveluksessa vuonna 2017.


title: Machine Gun Kelly (artisti)

text: Colson Baker (s. 22. huhtikuuta 1990), joka tunnetaan paremmin taiteilijanimiltään Machine Gun Kelly ja MGK, on yhdysvaltalainen rap-artisti ja näyttelijä Clevelandista, Ohiosta. Machine Gun Kelly aloitti musikaalisen uransa teini-ikäisenä julkaistessaan mixtapen vuonna 2006. Tämän jälkeen hän on julkaissut neljä mixtapea lisää.


title: Machine Gun Kelly (artisti)

text: Machine Gun Kelly allekirjoitti levytyssopimuksen Bad Boy Recordsin ja Interscope Recordsin kanssa vuonna 2011. "Lace Up" -albumi julkaistiin seuraavan vuoden lokakuussa, ja albumi oli Machine Gun Kellyn ensimmäinen, joka julkaistiin suuremmalla levy-yhtiöllä. "Lace Up" sai kriitikoilta positiivisia arvosteluja ja sijoittui sijalle 4. "Billboard"-lehden Billboard 200 -listalla. Albumin vahvistettiin myyneen yli 178 000 kappaletta. Vuoden 2015 alussa Machine Gun Kelly julkaisi singlet ”Till I Die” sekä ”A Little More” hänen toisella studioalbumillaan "General Admission", joka julkaistiin saman vuoden lokakuussa ja joka sijoittui "Billboardin" Top R&B/Hip-Hop Albums -listan sijalle 1. sekä Billboard 200 -listan sijalle 4.


title: Machine Gun Kelly (artisti)

text: Machine Gun Kelly on esiintynyt useissa elokuvissa: muun muassa elokuvassa "Beyond the Lights", televisiosarjassa "Roadies" sekä päärooleissa elokuvissa Viral, "Punk’s Dead: SLC Punk 2" ja "Nerve".


title: HMAS Hawkesbury (M83)

text: HMAS Hawkesbury (viirinumero M83) on Australian laivaston vuonna 2000 palvelukseenotettu Huon-luokan miinantorjunta-alus.


title: HMAS Hawkesbury (M83)

text: Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 24. huhtikuuta 1998 ja se otettiin palvelukseen 12. helmikuuta 2000.


title: HMAS Hawkesbury (M83)

text: Alus on palveluksessa vuonna 2017.


title: HMAS Norman (M84)

text: HMAS Norman (viirinumero M84) on Australian laivaston vuonna 2000 palvelukseenotettu Huon-luokan miinantorjunta-alus.


title: HMAS Norman (M84)

text: Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 3. toukokuuta 1999 ja se otettiin palvelukseen 26. toukokuuta 2000.


title: HMAS Norman (M84)

text: Alus on palveluksessa vuonna 2017.


title: HMAS Gascoyne (M85)

text: HMAS Gascoyne (viirinumero M85) on Australian laivaston vuonna 2001 palvelukseenotettu Huon-luokan miinantorjunta-alus.


title: HMAS Gascoyne (M85)

text: Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 11. maaliskuuta 2000 ja se otettiin palvelukseen 2. kesäkuuta 2001.


title: HMAS Gascoyne (M85)

text: Alus on palveluksessa vuonna 2017.


title: HMAS Diamantina (M86)

text: HMAS Diamantina (viirinumero M86) on Australian laivaston vuonna 2002 palvelukseenotettu Huon-luokan miinantorjunta-alus.


title: HMAS Diamantina (M86)

text: Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 2. joulukuuta 2000 ja se otettiin palvelukseen 4. toukokuuta 2002.


title: HMAS Diamantina (M86)

text: Alus on palveluksessa vuonna 2017.


title: HMAS Yarra (M87)

text: HMAS Yarra (viirinumero M87) on Australian laivaston vuonna 2003 palvelukseenotettu Huon-luokan miinantorjunta-alus.


title: HMAS Yarra (M87)

text: Alus tilattiin Australian Defence Industriesiltä Newcastlesta Uudesta Etelä-Walesista. Alus laskettiin vesille 19. tammikuuta 2002 ja se otettiin palvelukseen 1. maaliskuuta 2003.


title: HMAS Yarra (M87)

text: Alus on palveluksessa vuonna 2017.


title: Leo Suni

text: Leo Suni (; 29. lokakuuta 1932 Tärölä) on venäläinen historiantutkija ja Petroskoin yliopiston professori.


title: Leo Suni

text: Suni valmistui vuonna 1956 Petroskoin yliopiston historiallis-kielitieteellisestä tiedekunnasta. Hän työskenteli historian opettajana ja harjoitti jatko-opintoja Tarton yliopistossa. Vuosina 1963–1972 Suni työskenteli Petroskoin yliopiston yleisen historian laitoksen opettajana ja vuosina 1972–1981 Neuvostoliiton tiedeakatemian Karjalan filiaalin kielen, kirjallisuuden ja historian instituutin vanhempana tutkijana. Vuonna 1981 hän siirtyi takaisin yliopistoon, jossa hän on toiminut yleisen historian laitoksen johtajana, historian tiedekunnan dekaanina sekä Skandinavian ja Suomen tutkimuslaitoksen johtajana. Suni väitteli tohtoriksi vuonna 1982 ja sai professorin viran vuonna 1983. Hänen tutkimuksensa käsittelevät suomalais-venäläisiä kauppasuhteita, 1800-luvun Suomen yhteiskunnallis-poliittista kehitystä ja inkerinsuomalaisten historiaa.


title: Canberra-luokka

text: Canberra-luokka on Australian laivaston kahden aluksen muodostama helikopteritukialusluokka (). Australian laivasto aloitti maihinnousukaluston uudistamisen suunnittelun vuonna 2000, mikä perustui kansainvälisen Itä-Timorin avuksi kootun laivasto-osaston johtamisesta. Poliittisen ilmapiirin muuttuttua myönteisemmäksi hankinnoille kasvoi halu maihinnousukyvyn ja maissa olevien joukkojen tukemiseen sopivien alusten hankkimiseksi.


title: Canberra-luokka

text: Vuonna 2004 ranskalaiselta DCN:ltä ja espanjalaiselta Navantialta pyydettiin tarjoukset, jolloin DCN tarjosi Mistralin ja Navantia "Juan Carlos I":n tyyppistä alusta. Vuonna 2007 Navantian tarjous hyväksyttiin ja tehtiin päätös, jonka mukaan Navantia valmistaisi aluksen kölistä lentokanteen. ja BAE Systems Australia valmistaisi kansirakenteet ja varustamisen.


title: Canberra-luokka

text: Ensimmäinen alus tilattiin 2008 ja se laskettiin vesille alkuvuodesta 2011. Koeajot alkoivat vuoden 2014 alussa ja alus otettiin palvelukseen marraskuussa 2014. Työt toisella aluksella aloitettiin alkuvuodesta 2010 ja se otettiin palvelukseen joulukuussa 2015. Kumpikin alus on sijoitettu lähelle Sydneyä Fleet Base Eastiin ja ne operoivat säännöllisesti Townsvillen lähistöllä, jossa on Australian 3. prikaatin varuskunta Lavarack Barracks. Lisäksi alukset ovat usein North Queenslandissä lähellä Aasiaa ja Tyynenmeren saaria, mihin on sijoitettu yksi 3. prikaatin pataljoonista, 2nd Battalion, Royal Australian Regiment. Pataljoona on valittu erityiskoulutettavaksi maihinnousujoukoksi.


title: De’Aaron Fox

text: De’Aaron Fox (s. 27. lokakuuta 1997 New Orleans, Louisiana) on yhdysvaltainen koripalloilija.


title: De’Aaron Fox

text: Pelintekijänä pelaava Fox pelasi kauden 2016–2017 Kentuckyn yliopistossa ja asettui ehdolle , missä hänen odotettiin yleisesti kuuluvan kärkipään varauksiin. Sacramento Kings varasikin hänet tilaisuuden viidennellä vuorolla.


title: Jayson Tatum

text: Jayson Christopher Tatum (s. 3. maaliskuuta 1998 Saint Louis, Missouri) on yhdysvaltainen koripalloilija.


title: Jayson Tatum

text: Pienenä laitahyökkääjänä pelaava Tatum pelasi kauden 2016–2017 Duke Universityssä ja asettui ehdolle , missä hänen odotettiin yleisesti kuuluvan kärkipään varauksiin. Boston Celtics varasikin hänet kolmannella vuorolla.


title: Armenia kesäolympialaisissa 2012

text: Armenia osallistui Lontoossa järjestettyihin vuoden 2012 kesäolympialaisiin. Tämä oli maan viides kerta olympialaisissa Neuvostoliiton hajoamisen jälkeen. Armenia sai lähetettyä 25 jäsenisen edustajajoukkueen 9 eri urheilulajiin. Kilpailijoista 21 oli miehiä ja 4 naisia. Lontoon olympialaisissa maa teki ensiesiintymisensä taekwondossa jossa maata edusti Arman Yeremyan. Yeremyan oli myös maan lipunkantajana avajaisissa. Armenia sai Lontoosta yhden hopea - ja yhden pronssimitalin. Maan hopeamitalin voitti kreikkalais-roomalaisessa painissa 74 kiloisten sarjassa Arsen Julfakyan ja pronssia voitti saman lajin miesten 96 kiloisten sarjassa Artur Aleksanyan.


title: Josh Jackson

text: Joshua O’Neal ”Josh” Jackson (s. 10. helmikuuta 1997 San Diego, Kalifornia) on yhdysvaltainen koripalloilija.


title: Josh Jackson

text: Pienenä laitahyökkääjänä tai heittävänä takamiehenä pelaava Jackson pelasi kauden 2016–2017 Kansasin yliopistossa ja asettui ehdolle , missä hänen odotettiin yleisesti kuuluvan kärkipään varauksiin. Phoenix Suns varasikin hänet tilaisuuden neljäntenä pelaajana.


title: Josh Jackson

text: Kaudella 2017–2018 Jackson pelasi NBA:ssa 77 ottelua, joista 35 aloituskokoonpanossa. Peliaikaa hänelle kertyi ottelua kohden 25,4 minuuttia ja hän teki yhdessä ottelussa keskimäärin 13,1 pistettä ja otti 4,6 levypalloa.


title: Justin Jackson (koripalloilija, 1995)

text: Justin Aaron Jackson (s. 28. maaliskuuta 1995 Houston, Texas) on yhdysvaltainen koripalloilija.


title: Justin Jackson (koripalloilija, 1995)

text: Pienenä laitahyökkääjänä tai heittävänä takamiehenä pelaava Jackson pelasi vuodet 2014–2017 Pohjois-Carolinan (Chapel Hill) yliopistossa voittaen vuonna 2017 NCAA:n mestaruuden. Hän asettui ehdolle , missä hänen odotettiin yleisesti kuuluvan ensimmäisen kierroksen varauksiin. Portland Trail Blazers varasi Jacksonin 15. vuorolla ja myi hänet osana kauppaa välittömästi Sacramento Kingsiin.


title: Justin Jackson

text: Justin Jackson -nimisiä henkilöitä ovat:


title: Kenian siirtomaa ja protektoraatti

text: Kenian siirtomaa ja protektoraatti oli osa brittiläistä imperiumia vuodesta 1920 vuoteen 1963. Se perustettiin, kun Itä-Afrikan protektoraatti muutettiin Britannian kruununsiirtomaaksi vuonna 1920.


title: Kenian siirtomaa ja protektoraatti

text: 11. kesäkuuta 1920 Britannia yhdisti aikaisemman Itä-Afrikan protektoraatin alueet yhteen, lukuun ottamatta niitä protektoraatin osia, joita Sansibarin sulttaani hallitsi yksinvaltiana. Niistä entisen Itä-Afrikan protektoraatin alueista, joita ei oltu yhdistetty, tehtiin protektoraatti 13. elokuuta 1920.


title: Diallaatti

text: Diallaatti (CHSNClO) on tiokarbamaatteihin kuuluva orgaaninen yhdiste. Yhdistettä on käytetty maataloudessa rikkaruohomyrkkynä.


title: Diallaatti

text: Huoneenlämpötilassa diallaatti on ruskeaa öljymäistä nestettä. Se ei käytännöllisesti katsoen liukene veteen, mutta liukenee moniin orgaanisiin liuottimiin esimerkiksi dietyylieetteriin, asetoniin ja kloroformiin. Diallaatin herbisidisestä vaikutusmekanismista ei ole tarkkaa varmuutta, mutta diallaatti estää muun muassa rasvahappojen ja suberiinin biosynteesiä ja voi myös vaikuttaa solunjakautumiseen. Diallaatti on mahdollisesti karsinogeeninen yhdiste.


title: Diallaatti

text: Diallaattia on käytetty rikkaruohomyrkkynä muun muassa vilja-, linssi-, soijapapu-, peruna-, sokerijuurikas- ja apilapelloilla. Nykyään diallaattia ei ole hyväksytty käytettäväksi kasvinsuojeluaineena Euroopan Unionin tai Yhdysvaltojen alueella.


title: Sininen tulevaisuus

text:
Sininen tulevaisuus (), lyhyemmin siniset (lyhenne sin.) on kesäkuussa 2017 perustettu suomalainen puolue, joka rekisteröitiin puoluerekisteriin 15. marraskuuta 2017. Puolueen perusti 20 perussuomalaisista eronnutta Uusi vaihtoehto -eduskuntaryhmän jäsentä (sittemmin Sininen eduskuntaryhmä). Puolueen puheenjohtajana toimii eurooppa-, kulttuuri-
ja urheiluministeri Sampo Terho. Terhon mukaan puolueen nimi kuvastaa vakautta, rauhaa, isänmaallisuutta ja uudistusmielisyyttä.


title: Sininen tulevaisuus

text: Mielipidetiedustelujen mukaan puolueen kannatus on pysynyt sen olemassaolon aikana noin 0,8–2 prosentissa.


title: Sininen tulevaisuus

text: Puolue sai lokakuussa 2017 kerättyä rekisteröitymiseen vaadittavat 5 000 kannattajakorttia, ja puolue rekisteröitiin 15. marraskuuta 2017. Sininen tulevaisuus piti ensimmäisen puoluekokouksensa Tampereella 16. joulukuuta 2017. Kokouksessa puolueelle valittiin johto sekä käytiin keskustelua periaateohjelmasta. Puolueen puheenjohtajaksi valittiin kansanedustaja, eurooppa-, kulttuuri- ja urheiluministeri Sampo Terho ilman vastaehdokkaita, puoluesihteeriksi kansanedustaja Matti Torvinen ensimmäisellä kierroksella, vastaehdokkainaan varakansanedustaja Juha Malmi sekä Uudenmaan piirin puheenjohtaja Pekka M. Sinisalo. Puolueen puheenjohtajistoon valittiin työministeri Jari Lindström ensimmäiseksi varapuheenjohtajaksi, kansanedustaja Tiina Elovaara toiseksi varapuheenjohtajaksi sekä Sinisten nuorten puheenjohtaja Tiina Ahva kolmanneksi varapuheenjohtajaksi. Myös kansanedustaja Kari Kulmala, sosiaali- ja terveysministeri Pirkko Mattila sekä Keski-Suomen piirin puheenjohtaja Juha Vimpari olivat ehdolla varapuheenjohtajistoon, mutta eivät tulleet valituksi. Joulukuussa 2017 Raimo Vistbacka ilmoitti siirtyvänsä Siniseen tulevaisuuteen.


title: Sininen tulevaisuus

text: Helmikuussa 2018 sinisten puoluesihteeri Matti Torvinen kertoi "Helsingin Sanomille" puolueen neuvottelevan parhaillaan vaaliliitoista tulevia eduskuntavaaleja koskien eri puolilla Suomea kaikkien eduskuntapuolueiden kanssa perussuomalaisia lukuun ottamatta. Varmistuneita vaaliliittoja on tehty Vaasan ja Oulun vaalipiireissä, joissa kummassakin Kansalaispuolueen kanssa .Puolueella oli maaliskuussa 2018 hiukan alle 600 jäsentä. Huhtikuussa 2018 jäsenmäärä oli kasvanut lähes 700 henkeen, ja puoluesihteeri Torvisen mukaan jäsenmäärä kasvoi kuukausittain 38%. Puolueen kansanedustaja Kaj Turunen ilmoitti 24. huhtikuuta 2018 siirtyvänsä kokoomuksen eduskuntaryhmään.


title: Sininen tulevaisuus

text: Sininen tulevaisuus ilmoitti 20. marraskuuta 2018, että puolue muodostaa vaaliliiton Kansalaispuolueen kanssa Oulun ja Vaasan vaalipiireissä vuoden 2019 eduskuntavaaleissa.


title: Sininen tulevaisuus

text: Sinisten kansanedustaja Maria Lohela ilmoitti 21. tammikuuta 2019 siirtyvänsä Hjallis Harkimon johtamaan Liike Nyt -liikkeeseen .


title: Sininen tulevaisuus

text: Puheenjohtaja Sampo Terhon mukaan Sininen tulevaisuus on keskustaoikeistolainen puolue, joka haluaa purkaa sääntelyä ja uskoo työhön ja yrittämiseen. Terho määrittelee puolueen linjaltaan soinilaiseksi sekä vennamolaiseksi. Ajatuspaja Linjan Juho Mäki-Lohiluoma luonnehtii Sinistä tulevaisuutta EU-kriittiseksi keskustaoikeistolaiseksi konservatiivipuolueeksi, joka korostaa perinteistä kansallista identiteettiä. Suomen Kuvalehden politiikantoimittaja Heikki Vento luonnehtii puolueen periaateohjelmaluonnosta yleisporvarilliseksi julistukseksi, jossa tehdään selvä pesäero vasemmistoon ja vihreisiin. Ohjelma kelpaisi näitä kahta puoluetta lukuun ottamatta kaikkien eduskuntapuolueiden ohjelmaksi pienin muutoksin. Siinä on niin keskustalaisia, kokoomuslaisia kuin sosialidemokraattisia elementtejä. Keskustalle tyypillisiä painotuksia edustavat myönteiset näkökannat yrittäjyyteen, perhearvoihin ja perustuloon. Kokoomuslaiseksi puolestaan voidaan luonnehtia paikallisen työehtosopimisen korostamista ja vaatimuksia työhön kannustavasta sosiaaliturvasta sekä Suomen kansallisen taloudellisen kilpailukyvyn korostamisesta. Sosialidemokraatteja ohjelma muistuttaa veropoliittisilta kannanotoiltaan. Puolue kannattaa laajaa veropohjaa ja pääomaverotuksen kiristämistä.


title: Sininen tulevaisuus

text: Sinisen tulevaisuuden johto koostuu puolueen puheenjohtajistosta, puoluesihteeristä, puoluehallituksesta sekä puoluevaltuustosta.


title: Sininen tulevaisuus

text:
Puolueen johdon muodostavat seuraavat henkilöt vuoden 2017 puoluekokouksen jälkeen:
Vuoden 2017 puoluekokouksessa valitussa puoluehallituksessa on 12 jäsentä, ja puoluevaltuustossa 13.


title: Sininen tulevaisuus

text: eduskunnassa Sinistä tulevaisuutta edustaa Sininen eduskuntaryhmä. Eduskuntaryhmä toimii Sinisen tulevaisuuden kansanedustajien yhteistyöelimenä. Eduskuntaryhmän merkitys eduskuntatyössä on keskeinen: kokouksissa keskustellaan ajankohtaisista poliittisista kysymyksistä ja muodostetaan kantoja eduskunnan käsittelyssä olevaan asiaan. Sinisen eduskuntaryhmän valtiopäiväkaudella 2015–2019 on muodostanut kesäkuusta 2017 lähtien 18 Perussuomalaisista eronnutta kansanedustajaa. Ryhmän puheenjohtajana toimii kansanedustaja Simon Elo.


title: Sininen tulevaisuus

text: Sinisen tulevaisuuden alueellinen organisaatio koostuu piireistä sekä paikallisyhdistyksistä. Sinisellä tulevaisuudella on 13 piiriä.


title: Sininen tulevaisuus

text: Ne ovat:


title: Sininen tulevaisuus

text: Helsingin ja Uudenmaan siniset muodostivat aluksi yhden piirin.


title: Sininen tulevaisuus

text: Sinisellä tulevaisuudella on 23 paikallisyhdistystä. Useiden paikallisyhdistysten johdossa on puolueen kansanedustajia, ja jotkin kansanedustajat toimivat useammassa paikallisyhdistyksessä johtotehtävissä.


title: Sininen tulevaisuus

text: Sinisellä tulevaisuudella on naisjärjestö sekä nuorisojärjestö. Puolueen naisjärjestö, Siniset naiset, perustettiin Helsingissä 30. marraskuuta 2017. Sen puheenjohtajana toimii poliittisena asiantuntijana puolueen eduskuntaryhmässä työskentelevä Marja Nousiainen. Siniset nuoret perustettiin 11. joulukuuta 2017, ja sen puheenjohtajana toimii tuotantotalouden opiskelija Tiina Ahva, joka on myös puolueen 3. varapuheenjohtaja.


title: Naulatkaa!

text: Naulatkaa! on hardcore punk -yhtye Valse Tristen EP-levy, joka julkaistiin vuonna 2004 Popo’s Bistron ja Kissankusi Recordsin yhteisjulkaisuna. Kappaleet on nauhoitettu Hermovasara -EP:n demosessioissa maaliskuussa 1997.


title: Australia kesäolympialaisissa 2012

text:
Australia osallistui Lontoossa järjestettyihin XXX olympiadin kisoihin.
Australia on osallistunut kaikkiin modernin aikakauden olympiakisoihin. Australian olympiakomitea sai lähetettyä kilpailuihin 410 urheilijaa jotka osallistuvat 23 eri urheilulajiin.
Avajaisissa maan lipunkantajana toimi Lauren Jackson ja päättäjäisissä Malcolm Page.


title: Australia kesäolympialaisissa 2012

text: Australia sai Lontoosta yhteensä 35 mitalia joista 8 oli kultamitaleita, 15 hopeamitalia ja 12 pronssimitalia. Australian mitalimäärä oli heikoin sitten Kesäolympialaisten 1992. Mitaleista 10 tuli uimareille eri lajeissa, 6 pyöräilystä, 5 soutamisesta, ja neljä purjehtimisesta. Yhdeksän Australian urheilijaa voitti useampia olympiamitaleja. Ensimmäistä kertaa sitten vuoden 2000 kesäolympialaisten Australian joukkue ei onnistunut voittamaan kultaa soudusta. Muita merkittäviä olympiaurheilijoita maalle olivat Malcolm Page, ja aitajuoksija Sally Page.


title: Intian kansalliskirjasto

text: Intian kansalliskirjasto (; aiemmin myös "Imperial library") on Kalkutassa toimiva Intian kansalliskirjasto.


title: Intian kansalliskirjasto

text: Nykyisen kansalliskirjaston taustalla on 21. maaliskuuta 1836 toimintansa aloittanut Kalkutan yleinen kirjasto (). Se toimi lääkäri Francis Pemble Strongin talossa. Vuonna 1891 brittien siirtomaahallinto perusti "Imperial Library"n kokoamaan siirtomaahallinnon kirjastoja, ja luonteensa vuoksi uuden kirjaston voimavarat olivat mittavammat. Markiisi, Intian varakuningas George Curzon yhdisti Kalkutan yleisen kirjaston kokoelmat Imperial Libraryyn. Imperial Libraryn kirjastorakennus avattiin yleisölle 30. tammikuuta 1903 (Metcalfe Hall, Esplande, Kalkutta).


title: Intian kansalliskirjasto

text: Vuonna 1947 tapahtuneen Intian itsenäistymisen jälkeen Imperial Library uudelleennimettiin Intian kansalliskirjastoksi vuonna 1948. Kirjaston kokoelmat siirrettiin kansalliskirjaston nykyiselle paikalle Belvedere Estateen, joka oli aiemmin toiminut Länsi-Bengalin komentajan virka-asuntona. Belvederen kirjastorakennus vihittiin käyttöön helmikuussa 1953.


title: Intian kansalliskirjasto

text: Intian kansalliskirjasto on vuodesta 1954 lähtien toiminut yhtenä Intian neljästä vapaakappalekirjastoista. Vuonna 1956 vapaakappaleoikeutta laajennettiin käsittämään myös Intiassa julkaistut sanomalehdet ja aikakausjulkaisut.


title: Intian kansalliskirjasto

text: Intian kansalliskirjaston kokoelmat sisälsivät maaliskuussa 2014 yli 2,6 milj. kirjaa. Kirjaston elektronisissa kokoelmissa on esimerkiksi yli 2,7 miljoonaa väitöskirjaa tai muuta opinnäytettä. Kansalliskirjastossa on omat kokoelmansa Intian eri pääkielille. Englannin ja hindin ohella kirjastolla on erillinen kokoelma kirjallisuutta muun muassa assamin, bengalin, gudžaratin, kannadan, kašmirin, malajalamin, marathin, orijan, pandžabin, sanskritin, sindhin, tamiliin, telugun ja urdun kielillä, minkä lisäksi aineistoa on muilla kansallisilla kielillä ja kirjaston vieraskielisissä kokoelmissa. Kirjastolla on kattava kokoelma intialaisia ja ulkomaalaisia asiakirjoja.


title: Intian kansalliskirjasto

text: Kansalliskirjaston tiloja on laajennettu useassa vaiheessa. Suuri osa Intian kansalliskirjaston toiminnoista siirrettiin vuonna 2004 avattuun Bhasha Bhawan -rakennukseen, joka on kansalliskirjaston nykyinen päärakennus.


title: Intian kansalliskirjasto

text: Intian kansalliskirjaston pääjohtajana on toukokuusta 2015 lähtien toiminut tohtori Arun Kumar Chakraborty.


title: Lepus granatensis

text: Lepus granatensis on jänislaji, jota tavataan Iberian niemimaalla ja Mallorcalla. Nisäkäsnimistötoimikunta on ehdottanut lajille uutta suomenkielistä nimeä "iberianrusakko".


title: Prevent 360

text: Prevent 360 Turvallisuuspalvelut Oy oli suomalainen turvallisuusalan palveluita tarjoava yritys, joka on yhdistymässä Avarn Securityn kanssa.


title: Prevent 360

text: Työntekijöitä yrityksellä on noin 1 400 ja liikevaihto vuonna 2016 oli 60 694 000 euroa. Omistaja on suomalainen pääomasijoittaja Intera Partners, joka hallinnoi kolmen rahaston kautta 600 miljoonan euron sijoitusvarallisuutta.


title: Prevent 360

text: Prevent 360:n pääkonttori sijaitsee Espoossa Tontunmäessä ja vt. toimitusjohtajana toimii Hannu Kankkunen.


title: Prevent 360

text: Prevent 360 syntyi vuoden 2017 alussa, kun Intera Partnersin hallinnoimat rahastot ostivat ISS Security Oy:n.


title: Prevent 360

text: Prevent 360:n tarjoamia palveluita ovat muun muassa vartiointipalvelut, turvatekniikka, etävalvontapalvelut ja hälytyskeskuspalvelut.


title: Hapoel Be’er Sheva FC

text: Hapoel Be’er Sheva FC () on jalkapalloseura Beerseban kaupungista. Seura pelaa Ligat ha’Alssa, Israelin korkeimmalla sarjatasolla. Maansa mestaruuden se on voittanut neljästi: 1974–75, 1975–76, 2015–16 ja 2016–17.


title: Collins-luokka

text: Collins-luokka on kuuden aluksen muodostama sukellusveneluokka, joka oli ensimmäinen Australiassa valmistettu sukellusveneluokka.


title: Collins-luokka

text: 1970-luvun lopulla Australian laivasto aloitti palveluksessa olleiden Oberon-luokan alusten korvaamisen suunnittelun. Kahdeksan yhtiötä lähetti esityksensä ja niistä kaksi valittiin tarkempaan tarkasteluun. Kesäkuussa 1987 ilmoitettiin voittajaksi ruotsalainen Kockumsin tarjous suurennetusta Västergötland-luokan aluksesta, joka oli alun perin nimetty tyypiksi 471. Alukset valmisti vuosina 1990-2003 Australian Submarine Corporation Kockumsin ohjauksessa.


title: Korean tasavallan kansalliskirjasto

text: Korean tasavallan kansalliskirjasto () on Soulissa toimiva Korean tasavallan (Etelä-Korea) kansalliskirjasto.


title: Korean tasavallan kansalliskirjasto

text: Päätoimipisteensä ohella Korean tasavallan kansalliskirjastolla on lasten- ja nuorten kirjasto (toisaalla Soulissa) ja toimipiste maan (de facto) uudessa hallintokeskuksessa Sejongissa.


title: Korean tasavallan kansalliskirjasto

text: Kirjaston kokoelmat käsittivät vuonna 2017 noin 11,0 miljoonaa nimikettä.


title: Fredrik II (Badenin suurherttua)

text: Fredrik II (; 9. heinäkuuta 1857 Karlsruhe – 9. elokuuta 1928 Badenweiler) oli viimeinen Badenin suurherttua (1907–1918). Hän oli suurherttua Fredrik I:n poika ja Saksan valtakunnankansleri Maximilian von Badenin serkku.


title: Fredrik II (Badenin suurherttua)

text: Fredrik II:stä tuli suurherttua isänsä kuoltua 28. syyskuuta 1907 ja luopui kruunusta 22. marraskuuta 1918.


title: WannaCry

text: WannaCry (myös WannaCryptOr 2.0 tai Wcrypt) on vuoden 2017 toukokuussa voimakkaasti Windows-käyttöjärjestelmää käyttävissä koneissa levinnyt kiristysohjelma, joka leviää matona. Se levisi erityisesti Windows XP:tä käyttäviin koneisiin. WannaCry oli saastuttanut 15. toukokuuta 2017 mennessä noin 200 000 tietokonetta, mutta aamupäivään mennessä uhreista vain 150 oli maksanut bitcoineina maksettaviksi vaaditut 300 dollarin lunnaat. Maantieteellisesti WannaCry iski pahasti Aasiaan. Suomessa Viestintävirasto rekisteröi vajaat sata IP-osoitetta, joissa WannaCry käynnistyi. WannaCryn koodista on löydetty yhtäläisyyksiä Pohjois-Koreaan liitettyn Lazarus-ryhmän tekemään Contopee-haittaohjelmaan.


title: Luettelo televisiosarjan Noddy – Lelumaan Niksu jaksoista

text: Tämä on luettelo televisiosarjan Lelumaan Niksu jaksoista.


title: Jussi Vesanen

text: Jussi Vesanen (s. 22. heinäkuuta 1952 Pori) on suomalainen kuvataiteilija. Hänet tunnetaan impressionistisena luontokuvittajana ja uusien tyylien kokeilijana. Vesanen käyttää öljyväritöiden luomisessa palettiveitsitekniikkaa, mitä hän kehittänyt 1990-luvun alkupuolelta asti. Vesasen Ateljee sijaitsee Ulvilassa.


title: Jussi Vesanen

text: Vesasen kuvataiteilijan ura alkoi 1960-luvulla, jolloin hän otti ensimmäisiä piirustuskursseja. Tämän jälkeen hän opiskeli Porin piirustuskoulussa (1967–1969). Vesanen on toiminut myös maalauksen opettajana Porin kansalaisopistossa (1980-1982). Lisäksi Vesanen on tehnyt uransa aikana useita opintomatkoja ulkomailla: 1969, 1979 ja 1981 Leningradissa, 1978 Göteborgissa ja 1980 Tukholmassa.


title: Jussi Vesanen

text: Vesanen on uransa aikana pitänyt kymmeniä taidenäyttelyitä niin Suomessa kuin ulkomaillakin. Näistä tunnetuimpia ovat muiden muassa kutsunäyttelyt Göteborg (1978), Antwerpen (1997) ja Bryssel (2007). Lisäksi Vesasen teoksia on lukuisissa ulkomaisissa kokoelmissa kuten; Yhdysvalloissa, Kanadassa, Australiassa, Belgiassa ja Ranskassa.


title: Edo Murić

text: Edo Murić (s. 27. marraskuuta 1991) on slovenialainen koripalloilija ja Euroopan mestari.


title: Edo Murić

text: Murić on pelannut kotimaansa lisäksi Serbiassa ja Turkissa. Hän voitti KK Krkan pelaajana Slovenian mestaruuden vuosina 2011, 2012, 2013 ja 2014, Slovenian cup-mestaruuden vuonna 2014, Slovenian supercup-mestaruuden vuosina 2011 ja 2012 ja EuroChallenge-mestaruuden vuonna 2011. Turkin cup-mestaruuden Murić voitti vuonna 2017 Banvitin joukkueessa, joka ylsi vuonna 2017 myös Mestarien liigan loppuotteluun häviten kuitenkin CB 1939 Canariasille.


title: Edo Murić

text: Murić on edustanut myös Slovenian miesten maajoukkuetta. Hän kuului maan turnauskokoonpanoihin vuoden 2014 MM-kilpailuissa ja vuosien 2011, 2013 ja 2017 EM-kilpailuissa. Vuonna 2017 Slovenia voitti Euroopan mestaruuden.


title: Napapiirin sankarit 3

text: Napapiirin sankarit 3 on vuonna 2017 ensi-iltansa saanut suomalainen komediaelokuva, jonka on ohjannut Tiina Lymi. Se on jatko-osa elokuville "Napapiirin sankarit" (2010) ja "Napapiirin sankarit 2" (2015). Elokuva sai ensi-iltansa 23. elokuuta 2017.


title: Raivo härkä

text: Raivo härkä on Olavi Uusivirran kappale ja single, joka julkaistiin vuonna 2003. Kappale julkaistiin myöhemmin artistin esikoisalbumilla "Nuoruustango".


title: Meksikon kansalliskirjasto

text: Meksikon kansalliskirjasto (, BNM) on Méxicossa toimiva Meksikon valtion kansalliskirjasto.


title: Meksikon kansalliskirjasto

text: Nykyisen kansalliskirjaston edeltäjä oli 26. lokakuuta 1833 perustettu kirjasto. Meksikon kansalliskirjasto on kerännyt ja dokumentoinut Meksikon kansallisprintöntöä vuodesta 1846 lähtien. Kirjasto avattiin yleisölle 30. marraskuuta 1867, jolloin sen kokoelmiin kuului noin 91 000 teosta.


title: Meksikon kansalliskirjasto

text: Vuodesta 1929 kansalliskirjasto on toiminut osana tuolloin autonomisen aseman saanutta, alkujaan jo vuonna 1551 perustettua Meksikon kansallista autonomista yliopistoa (Universidad Nacional Autónoma de México, UNAM). Vuodesta 1979 lähtien kirjasto on sijainnut UNAMin Ciudad Universitaria -kampusalueen kulttuurikeskuksessa. UNAMin kampusalue on ollut Unescon maailmanperintöluettelon kohde vuodesta 2007 lähtien.


title: Meksikon kansalliskirjasto

text: Kirjaston kokoelma käsittää yli 1,25 miljoonaa nimikettä.


title: Meksikon kansalliskirjasto

text: Samassa kulttuurikeskuksessa kansalliskirjaston kanssa sijaitsevat Meksikon kansallinen sanomalehtikirjasto (Hemeroteca Nacional de México) ja bibliografisen tutkimuksen instituutti (Institutio de Investigaciones Bibliográficas).


title: Meksikon kansalliskirjasto

text: Kirjaston päärakennuksen ulkoseinän muraaliteokset ovat Juan O’Gormanin suunnittelemia.


title: Kevyt patteristo 11 (jatkosota)

text: Kevyt patteristo 11 (Kev.Psto 11) oli Suomen maavoimien tykistöjoukko-osasto, joka perustettiin Hämeenlinnassa 17. kesäkuuta 1941 jatkosodan joukkoja perustettaessa. Patteristo oli 1. Jääkäriprikaatin ja myöhemmin Osasto Laguksen osana näiden suorittaessa nopean ja menestyksellisen hyökkäyksen Karjalan Armeijan kärkenä Tuulosjoelle sekä myöhemmin Aunukseen, Syvärille, Äänislinnaan (Petroskoihin) ja Karhumäen kautta Poventsaan. Patteriston kalustona oli 76 RK 27 sekä vuodesta 1942 lähtien 122 H 38 ja 152 H 38. Asemasodan ajan patteristo taisteli Maaselän kannaksella vuoroin alistettuna 1. ja 6. divisioonalle. Patteristo osallistui Itä-Karjalassa kesän 1944 viivytys- ja torjuntataisteluihin 1. divisioonan tykistönä Karhumäestä Tolvajärvelle ja Ilomantsiin. Patteristo kotiutettiin Hämeenlinnassa 14. marraskuuta 1944.


title: Kevyt patteristo 11 (jatkosota)

text: Kesäkuun 17. päivänä 1941 ilmoittautui Kevyt Patteristo 11:n (peiteluku 2381) 29 vuotias komentaja kapteeni (myöh. majuri) Uolevi K. H. Vesenterä Kanta-Hämeen suojeluskuntapiirin (KantaHäm.Skp) esikunnassa ja ryhtyi johtamaan patteristonsa perustamista. Seuraavana päivänä alkoi perustamispaikkaan Hämeenlinnan lyseoon saapua patteristoon määrättyä henkilöstöä, joka koostui pääosin Hämeenlinnan ja sen ympäristökuntien suojeluskuntapiirin reserviläisistä. Suurimmalla osalla henkilöstöä oli talvisodasta saatua sotakokemusta. Patteristo perustettiin voimassa olevan organisaation mukaiseksi. Siihen kuului esikunta, kuljetus ja kolme patteria. Kuhunkin patteriin kuului tulipatteri, kaksi tulenjohtuetta kaksine tulenjohtoryhmineen sekä toimitusjaos. 1. Patterin (peiteluku 2383) päällikkönä toimi luutnantti T. Hannula ja hänen kaatumisen jälkeen vänrikki (myöh. kapteeni) I. Peltomäki. 2. Patterin (peiteluku 2384) päällikkönä toimi luutnantti H. Vartia ja 3. Patterissa (peiteluku 2385) vänrikki P. Poutiainen. Patteristo sai aseistukseen kaksitoista lyhennettyä 76RK/27-39 -mallista tykkiä. Kevyet ja lyhytputkiset rykmentinkanuunat oli saatu sotasaaliiksi talvisodan aikana. Patteristo oli motorisoitu, mutta perustamisvaiheessa huolta oli tuottanut moottoriajoneuvojen puute.


title: Kevyt patteristo 11 (jatkosota)

text: Kesäkuun 21. ja 26. päivinä 1941 Kevyt Patteristo 11 siirtyi marssien Riihimäelle. Kapteeni Vesenterä ilmoittautui 21.6. kahden patterin kera 1. Jääkäriprikaatin (1.JPr) komentajalle eversti (myöh. kenraalimajuri) Ruben Lagukselle. Riihimäellä patteristo käytti päivät koulutukseen ja huoltoon taisteluvalmiuden parantamiseksi. Patteristo aloitti 28.6. siirtymisen junakuljetuksin Joensuuhun ja sieltä edelleen moottorimarssina varusmiesjoukoista kootun 1. Jääkäriprikaatin keskitysalueelle Tuupovaaraan, jossa patteristo jatkoi koulutuksen hiomista ja harjoitteli yhteistoimintaa jääkäripataljoonien kanssa. 1. Jääkäriprikaati alistettiin 3.7. Karjalan Armeijaan kuuluvalle VI Armeijakunnalle, joka puolestaan määräsi 11.7. jääkäriprikaatin 5. Divisioonalle. Samalla eversti Lagus määrättiin 5. Divisioonan komentajaksi ja hän sai käskyn ottaa johtoonsa Tolvajärven suunnassa taistelevat joukot. Nyt everstiluutnantti (myöh. eversti) V. L. Merikallion johtamaan 1. Jääkäriprikaatiin kuului ennen rajan ylitystä seuraavat joukot 10.7. annetun marssijärjestyksen mukaisesti: JP4, 1.JPr.E, Tyk.K/1.JPr, JP3, JP2, Pans.JP ja Kev.Psto 11. 1. Jääkäriprikaati ja sen patteristo taistelivat sodan ensimmäiset kaksi viikkoa vahvennetun 5. Divisioonan joukkona Korpiselästä Tuulosjoelle. Heinäkuun 25. päivästä lähtien Kevyt Patteristo 11 kuului 1. Jääkäriprikaatin osana lähes divisioonan kokoiseen Osasto Lagukseen (Os.L). Taisteluosastoon alistettiin 26.7. lähtien myös everstiluutnantti (myöh. eversti) S. Björkmanin Panssaripataljoona (Ps.P), jonka myötä käynnistyi tykistön yhteistyö panssareiden kanssa. Harjoitustoiminnan tuloksena sovittiin, että taistelussa kutakin komppanian komentovaunua seuraa yksi tykistön tulenjohtaja.


title: Kevyt patteristo 11 (jatkosota)

text: Kevyt Patteristo 11:n raskas ja monivaiheinen sotaretki on jaoteltavissa seuraaviin päävaiheisiin:


title: Kevyt patteristo 11 (jatkosota)

text: Jatkosodan hyökkäysvaiheessa Kevyt Patteristo 11 taisteli Laatokan Karjalassa, Aunuksessa ja Itä-Karjalassa 1. Jääkäriprikaatin ja Osasto Laguksen orgaanisena osana seuraavissa paikoissa: Kokkari, Lehmivaara, Uuksujärvi, Jalovaara, Muuanto, Vilokki, Loimola, Kartohjärvi, Koirinoja, Käsnäselkä, Tulemajärvi, Palalahti, Pultsoila, Suurmäki, Vitele, Tuulos, Kotsila, Aunus, Syväri, Petäjäselkä, Derevjannoje, Uusiselkä, Petroskoi (Äänislinna), Karhumäki, Lumbus ja Poventsa. Hyökkäysvaiheen päätteeksi Kevyt Patteristo 11 osallistui Poventsassa rajujen vastahyökkäyksien torjuntaan, epäsuoran tulen lisäksi usein suorasuuntaustulella ja jalkaväen tapaan.


title: Kevyt patteristo 11 (jatkosota)

text: Poventsan valtauksen jälkeen Kevyt Patteristo 11 määrättiin 3./1.JPr:n patteristoksi. Asemasodan aikana Kevyt Patteristo 11 alistettiin ensin keväällä 1942 Maaselän kannaksen puolustuksesta vastaavalle Maaselän Ryhmälle (MaaR), jolloin jääkärikenraalimajuri F. U. Fagernäsin johtama 1. Divisioona ja siihen kuuluva JR35 otti rintamavastuun jääkäriprikaatilta sekä toiseksi 19.6.1943 lähtien rintamavastuun otti kenraalimajuri E. Vihman komentama 6. Divisioona, jonka jälkeen patteristo toimi JR33:n ja Er.P 21:n tykistönä. Asemasodan ajan patteristo taisteli etulinjassa Poventsassa, Maaselällä ja Hiisjärvellä.